Irekia Eusko Jaurlaritza - Gobierno Vasco :: EHAA xedapena 201503375\nAGINDUA, 2015eko uztailaren 27koa, Hezkuntza, Hizkuntza Politika eta Kulturako sailburuarena, deialdia egiten duena 2015-2016 ikasturtean unibertsitateko eta goi-mailako ikasketak egiteko diru-laguntzetarako, mugitzeko zailtasun bereziak dituzten ikasleen garraio-gastuak ordaintzeko diru-laguntzetarako eta etekin handiko unibertsitate-ikasleak aintzatesteko eta saritzeko bikaintasun akademikoko beketarako.\nHurrenkenaren zenbakia: 201503375\nEuskal Herriko Autonomia Estatutuak –abenduaren 18ko 3/1979 Lege Organikoaren bidez onartuak– 15. artikuluan ezartzen duenez, «Konstituzioaren lehen erabaki gehigarrian erabakitzen dena aplikatzeko, irakaskuntza, zabalera, maila, gradu, era eta espezialitate guztietan, Euskal Herriko Komunitate Autonomoaren konpetentziapean dago, Konstituzioaren 27. artikuluaren eta berori zehaztuko duten Lege Organikoei, haren 149.1.30 artikuluak Estatuari ematen dizkion ahalmenei eta guztiori betetzeko eta bermatzeko behar den goi inspekzioari kalterik egiteke».\n181/1985 Dekretuaren eranskineko B.2 puntuak –unibertsitateen arloan estatuaren egitekoak eta zerbitzuak Euskal Autonomia Erkidegoari eskualdatzeari buruzkoak– ezartzen duenez, erkidego horri eskualdatzen zaio erkidego horretan administrazio-egoitza duten goi-mailako irakaskuntzako ikasleentzako beka-deialdiak arautzeko eta kudeatzeko zeregina (uztailaren 2ko 181/1985 Dekretuaren bidez, unibertsitateen arloan Transferentzien Bitariko Batzordeak 1985eko martxoaren 25ean hartutako erabakia onetsi zen, maiatzaren 25eko 1014/1985 Errege Dekretuan ezarritako baldintzen arabera).\nOtsailaren 25eko 3/2004 Legeak, Euskal Unibertsitate Sistemarenak, 8., 38. eta 44. artikuluetan arautzen ditu beka eta ikasketetarako laguntzei buruzko gaiak, eta honako hau ezartzen du: unibertsitateen arloan eskumena duen Eusko Jaurlaritzako sailari dagokio oinarrizko legedian bekei, kredituei eta ikasketetarako laguntzei buruz ezarritako sistema orokorra arau bidez garatzea.\nOtsailaren 25eko 3/2004 Legeak, Euskal Unibertsitate Sistemarenak, hauxe xedatzen du 8.2 artikuluan: ikasle desgaituak euskal unibertsitate-sistematik baztertuta gera ez daitezen, Jaurlaritzak arauak ezarriko ditu, bai eta aukera-berdintasunerako politikak bultzatu ere; bekak, laguntzak eta maileguak emango dizkie ikasle horiei.\nEta horren guztiaren ondorioz, diru-laguntzen arloan indarrean den legeriarekin bat etorrita, hau da, Euskal Autonomia Erkidegoko Ogasun Nagusiaren Antolarauei buruzko Legearen Testu Bateginaren –azaroaren 11ko 1/1997 Legegintzako Dekretuak onartutakoaren– VI. tituluan eta VII. tituluko III. kapituluan jasotakoarekin bat etorrita honako hau\n1.– 2015-2016 ikasturtean unibertsitateko eta goi-mailako ikasketak egiteko bekak, agindu honen 1. eranskineko oinarrien arabera.\n2.– Beren ezaugarri fisikoak edo psikikoak direla-eta, mugitzeko zailtasun bereziak dituzten ikasleen garraio-gastuak ordaintzeko diru-laguntzak, baldin eta 2015-2016 ikasturtean unibertsitate-ikasketak edo goi-mailako beste ikasketa batzuk Euskal Autonomia Erkidegoan egiten badituzte, Agindu honetako II. eranskinean jasotako oinarriekin bat etorrita.\n3.– Bikaintasun akademikoko bekak, etekin handiko unibertsitate-ikasleak 2015-2016 urtean aintzatesteko eta saritzeko, Agindu honetako II. eranskinean jasotako oinarriekin bat etorrita.\n1.– Aurreko artikuluko 1. ataleko beketarako, 25.780.000 euro bideratuko dira orotara, Euskal Autonomia Erkidegoaren Aurrekontu Orokorretan horretarako ezarritako aurrekontu-sailen kontura. Laguntzen ebazpen horiek 2016ko ekitaldirako kreditu egokia eta nahikoa egotearen mende egongo dira, Ogasun eta Herri Administrazioko sailburuaren 2007ko apirilaren 26ko Aginduan xedatutakoaren arabera (agindu horren bidez arautzen da Euskal Autonomia Erkidegoko Aurrekontu Orokorren kargurako gastu-espedienteen izapidetze aurreratua).\n2.– Aurreko artikuluko 2. ataleko laguntzetarako, 100.000 euro bideratuko dira; Euskal Autonomia Erkidegoaren Aurrekontu Orokorretan horretarako ezarritako aurrekontu-partidaren kontura, hain zuzen ere. Laguntzen ebazpen horiek 2016ko ekitaldirako kreditu egokia eta nahikoa egotearen mende egongo dira, Ogasun eta Herri Administrazioko sailburuaren 2007ko apirilaren 26ko Aginduan xedatutakoaren arabera (agindu horren bidez arautzen da Euskal Autonomia Erkidegoko Aurrekontu Orokorren kargurako gastu-espedienteen izapidetze aurreratua).\n3.– Aurreko artikuluko 3. ataleko laguntzetarako, 120.000 euro bideratuko dira; Euskal Autonomia Erkidegoaren Aurrekontu Orokorretan horretarako ezarritako aurrekontu-partidaren kontura, hain zuzen ere. Laguntzen ebazpen horiek 2016ko ekitaldirako kreditu egokia eta nahikoa egotearen mende egongo dira, Ogasun eta Herri Administrazioko sailburuaren 2007ko apirilaren 26ko Aginduan xedatutakoaren arabera (agindu horren bidez arautzen da Euskal Autonomia Erkidegoko Aurrekontu Orokorren kargurako gastu-espedienteen izapidetze aurreratua).\nAgindu honek administrazio-bidea agortzen du, eta interesdunek aukerako berraztertze-errekurtsoa jarri ahal izango diote Hezkuntza, Hizkuntza Politika eta Kulturako sailburuari hilabeteko epean, agindu hau EHAAn argitaratu, biharamunetik aurrera; edo administrazioarekiko auzi-errekurtsoa, Euskal Autonomia Erkidegoko Auzitegi Nagusiko Administrazioarekiko Auzietarako Salan bi hilabeteko epean, agindu hau egunkari ofizial berean argitaratu, eta biharamunetik aurrera.\nEuskal Autonomia Erkidegoko Aurrekontu Orokorren kontura egiten diren gastu-espedienteen aurretiko izapidetzea araupetzen duen Ekonomia eta Ogasun Sailaren 2007ko apirilaren 26ko Aginduaren ondorioetarako, agindu honetako diru-laguntzei buruzko ebazpena emateko garaian, Euskal Autonomia Erkidegoaren 2016 urteko aurrekontu orokorretan kreditu egoki eta nahikoa egotea edo ez egotearen mende geratuko da.\nAgindu honek eragina izango du Euskal Herriko Agintaritzaren Aldizkarian argitaratzen den egunaren biharamunetik aurrera.\n2015-2016 IKASTURTEAN UNIBERTSITATEKO ETA GOI-MAILAKO IKASKETAK EGITEKO BEKAK\n1.– Deialdi honen xedea da goi-mailako irakaskuntzetako ikasleei bekak ematea, hain zuzen ere, Euskal Autonomia Erkidegoan administrazio-egoitza izan, eta 2015-2016 ikasturtean unibertsitateko edo goi-mailako ikasketa hauetakoren bat egiten dutenei Euskal Autonomia Erkidegoan edo Estatuko beste lurralde batean:\nc) Honako titulu ofizial hauek lortzera bideratutakoak: unibertsitateko diplomaduna, arkitekto teknikoa, ingeniari teknikoa, lizentziaduna, arkitektoa eta ingeniaria.\nd) Diplomatura, Ingeniaritza Teknikoko edo Arkitektura Teknikoko tituludun ikasleek egiten dituzten bigarren zikloko unibertsitate-ikasketak (edo ikasketa horietan sartzeko beharrezko egokitzapen-ikastaroak edo ikastaro osagarriak).\ne) 25 urte baino gehiagokoak unibertsitatean sartzeko prestakuntza-ikastaroak, unibertsitate ez-presentzialetan emandakoak.\nf) Goi-mailako arte-ikasketak.\ng) Goi-mailako ikasketa militarrak.\nh) Goi-mailako erlijio-ikasketak.\n2.– Deialdi honen araberako beka eskatzeko, ikasleek master ofizial bat egin behar dute. Ezinbestekoa da masterraren ikasturtea bat etortzea urte naturalarekin eta 2015. urtean ematea.\n3.– Beka horiek diru-laguntzak dira. Araubide juridikoan aurreikusten ez den guztirako hauxe aplikatuko da: Euskal Autonomia Erkidegoko Herri Ogasun Nagusiaren Antolarauei buruzko Legearen Testu Bategina, azaroaren 11ko 1/1997 Legegintza Dekretuaren bidez onartua, eta batez ere Euskal Autonomia Erkidegoko Herri Administrazioaren laguntzen eta diru-laguntzen erregimenari eta arau-hausteen eta zigorren araubideari buruzko xedapenak.\n1.– Matrikula-osagaia kontuan hartuko da, bekadunak 1. artikuluan zehaztutako ikasketak Euskal Autonomia Erkidegoko ikastegietan edo Estatuko beste ikastegi batzuetan egiten baldin baditu, 1. artikulu horretako f), g) eta h) idatz-zatietan aipatutakoak izan ezik. Azken kasu horietan, matrikula ordainduko zaizkie Euskal Autonomia Erkidegoan ikasketak egiten dituztenei.\n2.– Matrikularen zenbatekoa prezio publiko ofiziala izango da, 2015-2016 ikasturtean akademia-zerbitzuetarako ezarritakoa.\n4.– Ikasleak 2015-2016 ikasturtean egiten duen matrikulako irakasgai eta kreditu guztiak barne hartuko ditu matrikularen zenbatekoak, baldin eta irakasgai eta kreditu guztiak titulu edo espezialitate bakarrarenak badira, titulu hori lortzeko beharrezkoak badira eta lehenengo edo bigarren matrikularenak badira.\na) Euskal Autonomia Erkidegoko unibertsitate publikoetan, prezioa izango da Hezkuntza, Hizkuntza Politika eta Kulturako sailburuaren aginduak ezarritakoa. Agindu horren bidez, 2015-2016 ikasturterako Universidad del País Vasco / Euskal Herriko Unibertsitateko goi-mailako hezkuntzako zerbitzu publikoengatik ordaindu beharreko prezioak finkatuko dira, bai eta horien salbuespen eta murrizketez baliatzeko baldintzak ezarri ere.\nEskaini diren gradu- eta master-ikasketa ofizialetan, Euskal Autonomia Erkidegoko unibertsitate publikoetan, zenbatekoa ezarriko da esperimentalitate-mailaren eta jakintza-arloaren arabera, eta Hezkuntza, Hizkuntza Politika eta Kulturako sailburuaren aginduko eranskinetan ezarritakoari jarraituko zaio. Agindu horren bidez, 2015-2016 ikasturterako Universidad del País Vasco / Euskal Herriko Unibertsitateko goi-mailako hezkuntzako zerbitzu publikoengatik ordaindu beharreko prezioak finkatuko dira, bai eta horien salbuespen eta murrizketez baliatzeko baldintzak ezarri ere.\n4. artikulua.– Material didaktikoari buruzko osagaiaren zenbatekoa eta baldintza orokorrak.\n1.– Probetxu akademikoari buruzko osagaia ikasleen lana saritzeko erabiliko da, baldin eta ikasleek aurreko ikasturtean gutxienez 54 kredituko matrikula egin bazuten, eta 2014-2015 ikasturtean batez besteko nota 27. artikuluan zehaztutakoa bada.\n3.– Osagai horren zenbatekoa 200 eurokoa da.\na) Ikasketak erdipresentzialeko erregimenean egin behar dira ikasturte osoan.\nc) Ohiko bizilekutik ikastegirainoko distantziak 50 kilometrokoa edo txikiagoa izan behar du.\na) alokairuko kontratuaren kopia, alokatzailearen NAN agiriaren kopia, fidantza-ordainketaren eta lehen hileko ordainketaren frogagiriaren kopia. Alokairuko kontratua ez da onartuko, pisuaren jabeak lehen mailako senideak baldin badira: esaterako, gurasoak, neba-arrebak, osaba-izebak, aiton-amonak edo antzekoak.\nb) egoitzan edo antzeko leku batean toki bat erreserbatu dela egiaztatzeko agiria.\n5.– Nazioko edo nazioarteko mugikortasun-programetan parte hartzen duten ikasleek egoitza-osagaia eskuratu ahalko dute, baldin eta egiaztatzen badute ohiko bizilekutik kanpo emango dutela sei hilabete edo gehiago.\n6.– 15.3. artikuluaren arabera, familiaren laguntza ekonomikorik gabe bizitzeko baliabideak dituzten ikasleek ezingo dute eskuratu egoitza-osagaia; izan ere, ohiko bizilekutzat hartuko da ikasturtean zehar izango duten bizilekua, nahiz eta erroldan ageri den bizilekua ez izan.\n7.– Bekaren osagai hori emateko, bizikidetza- edo familia-unitatearen errentak ezin du gainditu 16. artikuluan zehaztutako 3. muga.\n8.– Bizikidetza- edo familia-unitatearen errentaren araberakoa izango da egoitzari buruzko osagaiaren zenbatekoa:\n9.– Hezkuntza, Kultura eta Kirol Ministerioaren Erasmus Programan beka lortu duten ikasleek, 6 edo hilabete gehiagoko egonaldiagatik egoitza-osagaia eskuratzeko aukera alde batera utzita, hilean 100 euroko laguntza osagarria jasoko dute, eta gehienez ere 500 euro, betiere, baldin eta bizikidetza- edo familia-unitatearen errenta 3. muga bezalakoa edo txikiagoa bada.\n10.– Egoitza-osagaia ezin da bateratu Euskal Autonomia Erkidegoko hiriarteko garraioarekin.\na) Erregimen bereziko ikasketak egitea.\nb) Gutxienez ere, 54 kredituko matrikula egin izana.\ne) Honako hauek egiaztatu behar dira: eskuragarri dauden gizarte-laguntzak eskatu direla, hala nola Lanbidek antolatzen dituen diru-sarrerak bermatzeko errenta eta etxebizitzarako diru-laguntza osagarria; eta Gizarte Segurantzako Institutuko Nazionalak eta Estatuko Enplegu Zerbitzu Publikoak kudeatzen dituzten laguntzak, bai eta eska daitezkeen beste udal edo foru-laguntza batzuk ere. Zenbatekoak edo ukatzeko arrazoia ere egiaztatu beharko da.\n2.– Ezohiko osagaia 3.500 eurokoa da.\na) Euskal Autonomia Erkidegoko udalerriren batean erroldatuta egotea, 2014ko abenduaren 31n.\nb) Eskatzaile atzerritarrek, erroldarekin batera, Espainian egoiliar izateko lege-baimena eduki behar dute.\nc) Bizikidetza- edo familia-unitateko kideek 2014an zergak ordaintzeko duten betebeharrari dagokionez, ekonomia-sostengatzaile nagusietako batek behintzat Euskal Autonomia Erkidegoko foru-aldundi batean ordaindu behar ditu zergak.\nd) Matrikula egitea eta 2015-2016 ikasturtean 1. artikuluan zehaztatuko ikasketetako bat egitea. Aldi batera hainbat ikasketa egiten badira, horietako bakarrentzat baino ez da beka jasoko, dagokion unibertsitateak ikasketa bakar modura eskaintzen duen gradu edo titulazio bikoitzak direnean izan ezik, betiere Hezkuntza, Kultura eta Kirol Ministerioan horrelakoak ikasketa-kode bakar batekin erregistratuta badaude.\ne) Ez izatea diru-laguntzak edo laguntza publikoak jasotzeko zehapenik zigor- eta administrazio-arloan, eta ez izatea laguntzak jasotzeko legezko debekurik, ezta sexua bereiztearren eragindakorik ere, betiere otsailaren 18ko 4/2005 Legeak, Emakume eta Gizonen Berdintasunari buruzkoak, azken xedapenetatik seigarrenean xedatutakoaren arabera.\nf) Ikasleek ez izatea bekarekin egin nahi dituzten ikasketen maila bereko edo handiagoko titulurik, eta ez betetzea horrelako tituluren bat eskuratzeko legezko baldintzak. Ondorio horietarako, Diplomatura, Ingeniaritza Teknikoko edo Arkitektura Teknikoko titulazioa lortzeko moduan daudenek edo jada lortu dutenek ez dute bekarik lortuko ez gradu-ikasketak egiteko (edo graduari egokitzeko), ezta lizentzia-, ingeniaritza- edo arkitektura-ikasketak egiteko ere, bigarren zikloko ikasketak egin ezean, ikasketa horietan aurretiko titulazio horietatik sartzen baita.\n1.– Orokorrean, ikasketa-planean ezarritakoa baino urtebete gehiago izan ahal izango da bekadun. Nolanahi ere, Ingeniaritza edo Arkitekturako ikasketen kasuan, epe hori urte bikoa izango da, eta master ofizialeko ikasketen kasuan, zenbat urte izan ikasketa-planak, bakarrik urte horiexetan izan ahal izango da bekadun.\n2.– Dena den, eskatzaileak ikasketa erdipresentzialak, lineako laguntzarekin batera, egiten baditu, aurreko paragrafoan araututakoa baino urtebete gehiagoz jaso ahalko du beka.\n3.– % 65eko desgaitasuna edo handiagoa duten bekadunek ikastordu gutxiago izatea aukeratzen badute, dagokion ikasketa-planean ezarritako denboraren halako bi aldiz izan ahalko dute beka, salbu Ingeniaritza eta Arkitekturako irakaskuntzen kasuan; halakoetan, epe hori lau urte gehiagokoa izango da, eta masterreko ikasketen kasuan, berriz, ikasketa-planean zenbat urte ezarri, halako bitan izan ahal izango da bekadun.\nEskatzailea izango da eskabidean ematen duen informazio ekonomikoaren erantzulea; eta legez behartuta dago bizikidetza- edo familia-unitatearen diru-sarrera guztiak egiaztatzeko agiriak aurkeztera. Eskatu den laguntza ukatu ahal izango da, baldin eta bizikidetza- edo familia-unitatearen bizi-baliabide guztiak egiaztatzeko agiriak aztertuta, Administrazioak uste badu egiaztatu diren diru-sarrerak bizikidetza- edo familia-unitatearen gastuak baino txikiagoak direla, aurkeztu den informazioaren edo kanpoko datu batzuen arabera.\n2.– Bizikidetza- edo familia-unitatea osatzen dute errolda kolektiboan jasota dauden pertsona guztiek, eta eskatzaileak ere errolda horretan egon beharko du 2014ko abenduaren 31n.\n4.– Oro har, kide konputagarritzat hartuko dira 2014ko abenduaren 31n, errolda kolektiboan jasota dagoen bezala, eskatzailearekin bizi diren pertsonak, 15. artikuluan zehaztutakoa bete badute. Bizikidetza- edo familia-unitate hori osatzen duten kide konputagarriek egiaztatu behar dute diru-sarrerik edo ondare-baliabiderik duten, eta zenbatekoa den. Horren xedea da bizikidetza- edo familia-unitatearen errenta-maila kalkulatzea, bai eta ekonomia- eta ondare-eskakizunak bete diren egiaztatzea ere.\nb) Aita edo/eta ama (eta haren ezkontidea edo bizikidea, hala badagokio) 15.1 artikuluan deskribatutako bizikidetza- edo familia-unitateetan.\nc) Eskatzailearen ezkontidea edo bikotekidea, 15.2 artikuluan deskribatutako bizikidetza- edo familia-unitateetan.\n6.– Ez da onartuko Euskal Autonomia Erkidegoan erroldatuta dauden eskatzaile ez independeteen beka-eskaerarik, haien bizikidetza- edo familia-unitateek eta sostengu ekonomikoa ematen dieten pertsona nagusiek ezin badute egiaztatu erkidego horretan bizi direla.\nb) Aita eta ama, legez bananduta edo dibortziatuta ez baldin badaude, artikulu honetako 4. atalean ezarritakoa izan ezik.\nc) Hogeita bost urtetik beherako neba-arreba ezkongabeak (neba-arrebek ahalmen urritasun fisikoa, psikikoa edo sentsoriala badute, hogeita bost urtetik gorakoak izan daitezke), ohiko bizilekuan bizi direnak.\nHaren errenta eta ondarea ere kontuan hartuko dira.\nSalbuespen gisa, kide konputagarritzat jo ahal izango dira eskatzailearekin bizi diren beste senide batzuk, eskatzailea zurtza baldin bada, eta, betiere, eskatzaileak behar bezala egiaztatzen badu ekonomikoki haien mende dagoela eta 2014. urtean ez zuela beste sostengatzailerik izan. Hala denean, 18.2 artikuluan zehaztutako diru-sarreren kenkaria aplikatuko da.\na) Gurasoen etxetik irten dela egiaztatzeko, eskatzaileak bere bizilekuan, eta ez gurasoen etxean, erroldatua egon beharko du (erositako edo alokatutako etxebizitza batean, edo pisu partekatu batean; eta bizilekua ezin da senide batena izan: esate baterako, gurasoena, neba-arrebena, osaba-izebena, aiton-amonena edo antzekorik). Edo, hala dagokionean, zurtza dela egiaztatzeko agiria.\nb) Ekonomikoki independente dela egiaztatu beharko du, gastuak (janaria, arropa, etxebizitza, garraioa) ordaintzeko behar beste ekonomia-baliabide dituela ziurtatuz. Ondorio horietarako, eskatzailearen baliabide ekonomikoak kalkulatzeko, beraren diru-sarrerak batuko dira, ohiko bizilekuan bizi den beste pertsona batenak ez dira kontuan hartuko. Diru-sarrerak 1. mugaren parekoak edo txikiagoak baldin badira, pertsona horrek Lanbidek kudeatutako diru-sarrerak bermatzeko errenta eta etxebizitzarako diru-laguntza osagarria eskatu ahalko ditu, bai eta beste laguntza batzuk ere. Hortaz, diru-laguntza horiek eskatu dituela eta zer egoeratan dauden egiaztatzeko agiriak aurkeztu beharko ditu. Diru gastuak ordaintzeko beste diru-sarrera dagoela egiaztatzeko xedez, honako hauek aztertuko dira:\nEskatzaileak emantzipazio-programa baten laguntza jasotzen badu, eta horretan janaria eta ostatua sartuta baldin badaude, independentzia ekonomikoa betetzetik salbuetsita egongo da, baina, independentzia ekonomikoari lotutako agiriak aurkeztu beharko ditu.\nHala denean, eskatzaileak laguntza-osagai batzuk jaso ahal izango ditu, ezohikoa izan ezik:\n4.– Gurasoek bizikidetza- edo familia-unitateari egiten dizkioten diru-ekarpenak aldatuko dira 2014ko abenduaren 31n haien arteko lotura zein den.\n– Indarreko hitzarmen arautzailerik ez badago, janari-pentsioa zehazten duena, baina gurasoetako batek zerga-kenkari bat eskatzen baldin badu, eskatzailea seme edo alaba gisa aitortuta, bizikidetza- edo familia-unitatean aita edo ama hori kide konputagarritzat joko da, eta 18.2 artikuluan zehaztutako diru-sarreren kenkaria aplikatuko da. Salbuespen bakarra egingo da gurasoetako batek edo eskatzaileak berak salaketa bat aurkeztu baldin badu, dagokion diru-kopurua eskatzeko, edo horri lotutako ebazpen judizial bat badago.\nd) Gurasoek ez badute izan eta ez badute ezkontzagatiko edo izatezko bikotekideen erregistro bidezko loturarik, eta haietako bat eskatzailearen ohiko bizilekutik kanpo bizi bada baina eskatzailea ondorengotzat aitortuta zerga-kenkariren bat jasotzen baldin badu, bizikidetza- edo familia-unitateko kide konputagarritzat joko da, eta 18.2 artikuluan zehaztutako diru-sarreren kenkaria aplikatuko da Salbuespen bakarra egingo da gurasoetako batek edo eskatzaileak berak salaketa bat aurkeztu baldin badu, dagokion diru-kopurua eskatzeko, edo horri lotutako ebazpen judizial bat badago.\n1.– 2015-2016 ikasturtean unibertsitateko edo goi-mailako ikasketak egiteko emango diren bekak bizikidetza- edo familia-unitatearen errenta-maila araberakoak izango dira. Hona hemen mugak:\n3.235 euro gehituko dira beste kide konputagarri bat gehituz gero.\n3.672 euro gehituko dira beste kide konputagarri bat gehituz gero.\na) 2014ko PFEZ aitorpeneko bi zenbateko batu behar dira: zerga-oinarri orokorrarena eta aurrezpenaren zerga-oinarriarena. Zerga-oinarri orokor osoak edo zati batek jarduera ekonomikoen etekinak baditu, eta etekin horiek zeinu negatiboa badute, emaitza zero izango da. Gainerako zenbatekoari kuota likidoa kenduko zaio.\na) 2014an edozein azalpen dela-eta lortutako diru-sarrera guztiak batuko dira (lan-etekina, langabezia-prestazioak eta -laguntzak, pentsioak, gizarte-laguntzak, salbuetsitako errentak...), baita hiri-izaerako ondasunen etekina ere, PFEZren ondorioetarako konputagarria dena, aplikatzekoa den zerga-araudiari jarraiki. Ondasun horietan ez da sartzen ohiko etxebizitza.\na) Eskatzailea guraso bakarreko semea edo alaba da, eta familia-unitateak diru-iturri bakarra du: hain zuzen ere, aitak edo amak besteren kontura egiten duen lana edo/eta jasotzen duen pentsioa (ezintasun-pentsioa, alargun-pentsioa, zurztasun-pentsioa, konpentsazio-pentsioa edo/eta janari-pentsioa).\nBizikidetza- edo familia-unitateko kide konputagarri bakoitzaren errenta zenbatetsiari ehuneko berrogeita hamarra kenduko zaio, kide horrek diru-sarrerak baditu eta sostengatzaile nagusia ez bada.\nOhiko bizilekuan bizi den neba-arreba bakoitzeko, eskatzailea barne hartuta, bizikidetza- edo familia-unitatearen errentaren gaineko kenkari bat, 500 eurokoa, egingo da, kategoria orokorreko familia ugaria denean; eta 765 eurokoa, kategoria bereziko familia ugarikoa bada.\nOhiko bizilekuan bizi den eskatzailearen seme-alaba bakoitzeko, bizikidetza- edo familia-unitatearen errentaren gaineko kenkari bat, 500 eurokoa, egingo da, kategoria orokorreko familia ugaria denean; eta 765 eurokoa, kategoria bereziko familia ugarikoa bada.\nBeharrezkoa da familia ugariko titulua indarrean egotea, eskabideak aurkezteko epea amaitzen denean.\nBizikidetza- edo familia-unitatearen errentari kenkari bat aplikatu ahalko zaio minusbaliotasuna legez aitortua izan eta lan-errentarik edo antzekorik ez duen kide konputagarri bakoitzarengatik. Kenkaria 1.811 eurokoa izango da ahalmen-urritasuna % 33koa edo handiagoa bada eta % 65koa baina txikiagoa bada, edonor dela ere kide konputagarria. Desgaitasuna % 65ekoa edo handiagoa bada, kenkaria 4.000 eurokoa izango da, baldin eta eskatzaileak badu desgaitasun hori; kenkaria 2.881 eurokoa izango da, baldin eta beste kide konputagarri batek badu desgaitasun hori. Kenkari hori aplikatzeko, eskabideak aurkezteko epea amaitzerakoan desgaitasun horrek jarraitzen duela egiaztatu behar da.\n5.– Ikasketak direla-eta, etxetik kanpo bizitzeagatik aplikatuko den kenkaria:\nEskatzailea izan ezik, kenkaria 1.176 eurokoa izango da 2015-2016 ikasturtean unibertsitate-ikasketak egiten ari den eta ikasketak direla-eta, ohiko bizilekutik kanpo bizi den kide konputagarri bakoitzarengatik.\n1.– Eskatutako beka ukatu ahal izango da, baldin eta, familia-errenta edozein delarik ere, 2014ko abenduaren 31n familia-unitateko kide konputagarrien ondasunen balioak edo/eta etekinek gainditu egiten badituzte honako muga hauek:\nb) Landa-finkak direnean, bizikidetza- edo familia-unitateko kide konputagarrien jabetzako finken katastroko balioen batuketa ezin izango da 13.300 euro baino handiagoa izan, familiako kide konputagarri bakoitzeko.\nc) Bizikidetza- edo familia-unitateko kide konputagarrien kapital higigarriaren etekin garbien batuketa ezin izango da 2.100 euro baino handiagoa izan.\nBizikidetza- edo familia-unitateko kide konputagarrien jarduera ekonomikoei buruzko fakturen kopurua guztira, 2014. ekitaldikoa, ezin izango da 169.470 euro baino handiagoa izan. Enpresa txikiei eta ertainei hori bera aplikatuko zaie, baldin eta titularrak merkataritza-sozietateak badira eta familia-unitateko kide konputagarrietako baten bat sozietate horren kidea edo partaidea bada eta bertan lan egiten badu. Titularrak enpresan duen titulartasun- edo partaidetza-portzentajea zenbatekoa, halako portzentajea aplikatuko zaio jarduera ekonomikoaren fakturazio-bolumenari.\n1.– 2015-2016 ikasturtean unibertsitateko edo goi-mailako ikasketak egiteko beka jasotzeko, ikasleek matrikula egin behar dute deialdi honetako 1. artikuluko ikasketaren batean, ikasturte horretan. Horrez gain, baldintza akademikoak bete behar dituzte, bai eta artikulu honetan jasotako probetxu akademikoaren betebeharrak ere.\nOro har, unibertsitateko eta goi-mailako ikasketak egiteko beka eskatzen dutenek gutxieneko kreditu-kopurua hartu behar dute matrikula egiten dutenean. 2015-2016 ikasturtean egiten duten ikasketa-motaren araberakoa izango da kreditu-kopurua:\na) Gradu-titulu ofiziala lortzeko ikasketak: eskatzaileek 2015-2016 ikasturtean gutxienez 54 kredituko matrikula egin beharko dute.\nb) Master-titulu ofiziala lortzeko ikasketak: eskatzaileek 2015-2016 ikasturte osoko matrikula egin behar dute, ikasketa-planak urtebetea irauten badu; eta gutxienez 60 kredituko matrikula egin beharko dute, ikasketa-planak urtebetea baino gehiago irauten badu.\nc) 2015-2016 ikasturtean, eskatzaileak gutxienez 54 kredituko matrikula egin beharko du, baldin eta honako titulu ofizial hauek lortzera bideratutako unibertsitate-ikasketak egin nahi baditu: unibertsitate-diplomaduna, arkitekto teknikoa, ingeniari teknikoa, lizentziaduna, arkitektoa, ingeniaria, eta goi-mailako arte-, erlijio- eta militar ikasketetan tituluduna.\nd) Bigarren ziklo batean sartzeko egokitzapen-ikastaroak eta prestakuntza-osagarriak: eskatzaileak 2015-2016 ikasturteko kreditu guztien matrikula egin behar du. Beka ikasturte baterako soilik emango da.\ne) 25 urte baino gehiagokoak unibertsitatean sartzeko prestakuntza-ikastaroak, unibertsitateetan emandakoak: eskatzaileak gutxienez hogeita hamabost kredituko matrikula egin behar du 2015-2016 ikasturtean. Beka ikasturte baterako soilik emango da.\nb) Matrikulan 54 kreditu baino kreditu gutxiago hartzen dutenek beka lortu ahal izango dute, baldin eta ikasketak amaitzeko geratzen zaizkien kreditu guztiak matrikulan hartu badituzte, ikasturtean amortizatuko dituzten aukera askeko kredituak alde batera utzita, eta, betiere, beka eskura daitekeen gehienezko urte-kopurua gainditu ez badute, egungo urtea barne hartuta. Salbuespen hori behin baino gehiago ez da egingo, eta «ezohiko» osagaia ez da inola ere emango. 12tik 35era bitarteko kredituko matrikula egiten baldin badu, beka-osagaien zenbatekoa % 50 jaitsiko da, matrikula-osagaia izan ezik; osagai hori osorik ordainduko da. Matrikulan 12 kreditu baino gutxiago hartzen baldin badu, matrikula-osagaia baino ezin izango du eskatu. Master-ikasketen azken kredituak ikasten ari direnei ez zaie salbuespen hori egingo, baldin eta lehendik ikasketa horietan ikasketa-planean aurreikusten diren ikasturte guztietan matrikulatuta egon badira.\nc) Lauhileko edo seihileko matrikula duten ikasketa-planetan, beka lortzeko, eskatzaileak gutxieneko kredituen ehuneko berrogeita hamarreko matrikula eduki beharko du, eskabidea egiterakoan; eta, betiere, hurrengo lau edo sei hilabeteetan matrikula osatu beharko du gutxieneko kreditu-kopurua lortu arte. Hala denean, eskabidearen izapidea ez da egingo, hurrengo lauhileko edo seihilekoaren matrikula egin arte. Orduan, laguntza-proposamena egingo da.\nd) Master-titulua lortzeko ikasketak egiten dituztenak salbuetsita egongo dira, baldin eta ikasketa-planean kreditu-kopuru txikiagoa ezarrita badago, edo eskatzaileak kreditu baliozkotuak edo aitortuak baditu. Eskabide horiek onartuko dira, betiere, baldin eta matrikulan hartutako kredituak hogeita hamar baino gutxiago ez badira. Edonola ere, matrikulan 46 kreditu baino kreditu gutxiago hartzen badira, honako osagai hauek baino ezin izango dira eskuratu: matrikula, hirien arteko lekualdaketa eta material didaktikoa.\ne) Ikasketak erregimen erdipresentzialean, lineako laguntzarekin, egiten dituztenek beka eskuratu ahal izango dute, baldin eta gutxienez 35 kredituko matrikula egiten badute. Matrikulak 46 kreditu baino kreditu gutxiago hartzen badu, honako osagai hauek baino ezin izango dira eskuratu: matrikula, hirien arteko lekualdaketa eta material didaktikoa.\n– Eskatzailea Lanbide Heziketako ikasketetatik dator, eta kredituak baliozkotuko edo aitortuko zaizkio, goi-mailako hezkuntzaren esparruan ikasketak onartzeari buruzko 1618/2011 Errege Dekretuan, azaroaren 14koan, ezarritakoarekin bat etorrita.\ng) Eskatzaileak legez aitortutako % 65eko desgaitasuna edo handiagoa badu, % 50era murriztu ahalko du irakasgai-kopurua; eta matrikulatu beharreko gutxieneko kreditu kopurua muga horietaraino murriztuko da. Murrizpen hori 23. artikuluko d) eta e) paragrafoan zehaztu diren ikasketak egiteko erabiltzen dutenek beka berritu ahalko dute, baldin eta ikasturtean matrikulatutako kredituen % 50 gainditzen badu.\nb) Baliozkotu, egokitu edo aitortu diren kredituak ez dira matrikulatutako kreditutzat joko; hortaz, ez dira batuko matrikulan hartzeko gutxieneko kreditu-kopurua betetze aldera. Ikasturte horretan amortizatuko diren aukera askeko irakasgaien kredituak ere ez dira aintzat hartuko.\nc) Ikasketak aldatuz gero, oraingo ikasketetan beka eskuratzeko, utzitako ikasketen azken ikasturteko etekin akademikoa hartuko da betebehar akademikotzat. Ikasketak plan berrietara moldatzen badituzte, egokitzapen horiek ez dira ikasketa-aldaketatzat joko.\nd) Salbuespen gisa, eskatzaileak etekin akademikoko eskakizuna betetzetik salbuetsita egongo dira, baldin eta ikasturte horretan osasun-arazo edo segurtasun-arazo larriak izan badituzte, eta arazo horiek direla-eta, ikasketak normaltasunez egitea ezinezkoa izan bada. Arazo horiek ziurtatzeko, honako aukera hauetako bat hautatu beharko da: gaixotasunaren arloko mediku espezialistak igorritako mediku-txosten ofiziala, ebazpen judiziala, uneko prozesu judizialaren ziurtagiria edo Estatuko Segurtasun Indar eta Kidegoen txosten ofiziala.\n26. artikulua.– Aurreko ikasturteko etekin akademikoa, honako osagai hauek eskuratzeko: matrikula, material didaktikoa, hirien arteko lekualdaketa eta egoitza.\nMatrikulari, material didaktikoari, hirien arteko lekualdaketari eta egoitzari buruzko osagaiak eskuratu ahal izateko, goi-mailako arte-, erlijio- eta militar ikasketetan lehenengo aldiz matrikulatu direnak izan ezik, eskatzaileek ziurtatu beharko dute aurreko ikasturtean eskatutako etekin edo ustiapen akademikoa gainditu dutela, 2015-2016 ikasturtean egingo diren ikasketen arabera.\n– Ingeniaritza- eta arkitektura-ikasketak: matrikulatu diren kredituen % 60.\n– Osasun Zientzien ikasketak: matrikulatu diren kredituen % 70.\n– Gainerako unibertsitateko edo goi-mailako ikasketak: matrikulatu diren kredituen % 75\n– Urtebeteko master bat egiteko, edo bi urteko master baten lehenengo maila egiteko: batez beste eta gutxienez, 6,5eko nota, masterra ikasteko bide ematen duen unibertsitate-tituluko ikasketetan. Ondorio horietarako, Ingeniaritza- eta Arkitektura-ikasketetan lortutako batez besteko notak 1,17 koefizienteaz biderkatuko dira.\nc) Honako titulu ofizial hauek lortzera bideratutako unibertsitate-ikasketak: unibertsitate-diplomaduna, arkitekto teknikoa, ingeniari teknikoa, lizentziaduna, arkitektoa, ingeniaria, eta goi-mailako arte-, erlijio- eta militar ikasketetan tituluduna.\n– Ingeniaritza- eta Arkitektura-ikasketetan: azken ikasturtean matrikulatutako kredituen % 60.\n– Osasun Zientzien ikasketak: azken ikasturtean matrikulatutako kredituen % 70.\n27. artikulua.– Etekin akademikoa, ikasketa akademikoen ustiapenari buruzko osagaia lortzeko.\na) Gradu-ikasketetan edo goi mailako beste ikasketa batzuetan lehenengo aldiz matrikulatzen diren ikasleek gutxienez 9 puntuko batez besteko nota lortu behar izan dute, unibertsitaterako sarbide-probaren fase orokorrean. Unibertsitatean sartzeko proba orokorra egin ez dutenek unibertsitatean hasteko bidea eman dien batez besteko nota gutxienez 9 puntukoa izango da, edo handiagoa.\na) Gradu-ikasketetan edo goi mailako beste ikasketa batzuetan lehenengo aldiz matrikulatzen diren ikasleek gutxienez 6 puntuko batez besteko nota lortu behar izan dute unibertsitaterako sarbide-probaren fase orokorrean. Unibertsitatean sartzeko proba orokorra egin ez dutenek unibertsitatean hasteko bidea eman dien batez besteko nota gutxienez 6 puntukoa izango da, edo handiagoa.\n– Ingeniaritza- eta arkitektura-ikasketak: matrikulatu diren kredituen % 65\n– Osasun Zientzien ikasketak: matrikulatu diren kredituen % 75\n1.– Eusko Jaurlaritzaren egoitza elektronikoan eskaera-formularioan sartzeko identifikatzea: https://www.euskadi.net/diru_laguntza/2015/goi-mailako-beka-orokorra/y22-izapide/eu Baldin eta eskatzaileak Espainiako nazionalitatea badu, Nortasun Agiri Nazionalaren zenbakiaren eta iraungitze dataren bidez identifikatu beharko du. Eskatzailea atzerritarra baldin bada, Atzerritarraren Identifikazio-zenbakia adierazi beharko du, bai eta Atzerritarren Identifikazio-txartelaren iraungitze data ere. Kasu batean eta bestean, eskatzailearen identitatea egiaztatu egingo da, pertsona horren esanbidezko baimenarekin, datuak egiaztatzeko zerbitzuaren bitartez. Zerbitzu hori Administrazio Elektronikoari buruzko 21/2012 Dekretuaren bigarren xedapen gehigarrian jasota dago. Espainiakoak salbuetsita, Europar Batasuneko beste herrialde batzuetako herritarrek, eta Norvegiako, Islandiako, Liechtensteingo eta Suitzako herritarrek ez badute Atzerritarren Identifikazio-txartelik, nor bere herrialdean emandako beste nortasun-agiri ofizial baten bidez identifikatu ahal izango da. Kasu horietan, datuen egiazkotasuna dagokion agiriaren kopia bat aurkeztuta ziurtatu beharko da. Horrez gain, gainerako dokumentuak ere aurkeztu behar izango dira.\n2.– Eskabide-formularioa betetzea eta inprimatzea.\n4.– Inprimatutako eskabidea, gainerako agiriekin batera, aurkeztu behar da eskatzaileak 2015-2016 ikasturteko matrikula egin duen unibertsitateko edo goi-mailako ikastegiko beka-unitatean.\nHalaber, eskatzaileak erabaki dezake Euskal Autonomia Erkidegoko Administrazio Orokorraren eta haren erakunde autonomiadunen erregistroen sorrera, antolaketa eta funtzionamenduari buruzko 72/2008 Dekretuak, apirilaren 29koak, adierazitako edozein erregistrotan eskabidea aurkeztea; edo, azaroaren 26ko 30/1992 Legeko (Herri Administrazioen Araubide Juridikoaren eta Administrazio Prozedura Erkidearen Legeko) 38. artikuluan adierazitako lekuetan.\n2.– Bizikidetza- edo familia-unitateari dagokion errolda kolektiboa. Bertan, 2014ko abenduaren 31ko egoerak agerian egon behar du.\n3.– Familia-liburua, eskatzailea barne hartuta duena.\n4.– Banku-ziurtagiria, eskatzailearen libretako edo kontu korronteko IBAN adierazita (eskatzaileak titularra edo titularkidea izan behar du). Ziurtagiri horren ordez, libretaren kopia edo banku elektronikoko inprimaki bat entrega daiteke. Bertan libretaren edo kontu korrontearen titularrek eta IBAN zenbakiak agerian egon behar dute.\n5.– Bizikidetza- edo familia-unitatearen diru-sarrera guztiak, 2014. ekitaldikoak, egiaztatzeko agiriak. Zehazki, honako hauek:\na) Pertsona Fisikoen Errentaren gaineko Zergaren aitorpen-likidazioaa –aitorpen hori egin duten kide konputagarriena–. Aitorpena aurkeztu ez bada, Ogasun Sailaren frogagiria, aitorpenik ez dela aurkeztu ziurtatzeko.\nc) Lan-etekinen egiaztagiria (10T), 2014an PFEZ aitorpena egin ez bada.\nd) Sostengatzaileren bat autonomoa baldin bada, ekonomia-jardueren gaineko zerga.\ne) Dibortzioa, banaketa, izatezko bikotekideen banaketa edo antzeko egoerak egonez gero, hitzarmen arautzailearen edota ebazpen judizialaren edota notario-hitzarmena, adostutako baldintzak zehazten dituena.\nf) Bizikidetza- edo familia-unitatearendiru-sarrerak eta ekonomia-egoera adierazteko, eskatzaileak garrantzitsutzat jotzen dituen edozein agiri: esate baterako, lanetik botatzea, enplegu-erregulazioko espedienteak, ikasketarako maileguak, dohaintzak (behar bezala erregistratuak), etab.\ng) Ikasketa-laguntzen ziurtagiriak, unibertsitateak berak edo beste erakunde batzuek emandakoak.\n6.– Bizikidetza- edo familia-unitatearen errentan kenkari bat egiten baldin bada, egoera horiek ziurtatzeko agiriak:\na) Familia ugariko tituluaren kopia.\nb) Foru Aldundiaren Balioespen eta Orientazio Unitateak eman duen ebazpena, desgaitasun-maila aitortzen duena.\nc) Matrikula egiaztatzeko agiriak, eta ikasturtean ohiko bizilekutik kanpo biziko dela ziurtatzeko agiriak.\n7.– Eskabidea pertsona independente gisa egiten baldin bada:\na) Eskatzailea alokatutako etxe batean bizi bada, alokatzailearen alokairuko kontratua eta NAN/AIZ agiriaren kopia.\nc) Diru-sarreren eta gastuen balantzea.\nd) Lanbidek antolatutako gizarte-laguntzei dagokienez, norberaren egoera ziurtatzeko agiriak.\ne) Zerga-ziurtagiria, gurasoek zerga-arinketarik ez dutela egiten egiaztatzeko.\nf) Emantzipazio-programa batean egonez gero, hori ziurtatzeko agiriak.\n8.– Eskatzailea, ikasketak direla-eta, 2015-2016 ikasturtean ohiko bizilekutik kanpo biziko bada, eta egoitzari buruzko osagaia eskatzen baldin badu, egoitza hori eta ikasturteko gastuak egiaztatzeko honako agiri hauetako batzuk aurkeztu behar ditu:\na) Alokairuko kontratuaren kopia, alokatzailearen NAN agiriaren kopia eta fidantza-ordainketaren eta lehen hileko ordainketaren frogagiriaren kopia.\nb) Egoitzan edo antzeko leku batean toki bat erreserbatu dela egiaztatzeko agiria, zenbatekoa jasota.\n9.– Eskatzaileak nazioarteko edo Estatuko mugikortasun-programetan parte hartzen baldin badu, parte-hartzea ziurtatzeko agiria, egunak eta egoitza-lekua adierazita.\n10.– Master ofizialeko ikasketak egiteko beka bat eskatu baldin badu, eta titulazioa master-ikasketetarako matrikula egin duen unibertsitatean lortu ez bazuen, ikasketa-espedientearen ziurtagiria, master-ikasketetara sartzeko titulazioarena, aurkeztu beharko du.\n11.– Matrikula partziala eskatzen baldin badu, ikasketak lan-jarduerarekin bateratzen direla egiaztatzeko agiriak (lan-kontratuak, lan-bizitza...).\n12.– Osasunari buruzko edo segurtasun pertsonaleko arazoak direla-eta, etekin akademikoan salbuespen bat egiteko eskatzen baldin bada, mediku-ziurtagiria edota ziurtagiri judiziala edota Estatuko Segurtasun Indar eta Kidegoena.\n1.– Eskatzaileek ikasketak Euskal Autonomia Erkidegoko ikastegietan egiten baldin dituzte, unibertsitatean edo goi-mailako ikastegian eskabideak aurkezteko epea 2015eko irailaren 30ean bukatuko da.\n2.– Eskatzaileek ikasketak Euskal Autonomia Erkidegotik kanpoko ikastegietan egiten baldin dituzte, unibertsitatean edo goi-mailako ikastegian eskabideak aurkezteko epea 2015eko urriaren 15ean bukatuko da.\n3.– Ikasleek Euskal Autonomia Erkidegoan ikasketak egin nahi badituzte, eta ikasketa horietarako matrikula-epea irailaren 25a igaro ondoren hasten bada, edo gainerako Estatuan bada, urriaren 10a igaron ondoren, matrikula egunetik zenbatuta, bost asteguneko epea izango dute beka-eskaera egiteko. 2015eko abenduaren 31 igaro ondoren ez da eskabiderik onartu inola ere.\nBekaren eskaera aurkezteak berekin dakar:\n2.– Euskadiko Ogasun Nagusiaren Antolarauei buruzko Legearen Testu Bategineko 50. artikuluaren 6. paragrafoak aipatu erantzukizunezko deklarazioa sinatzea. Testu Bategina 1/1997 Legegintza Dekretuak, azaroaren 11koak, onartu zuen.\n3.– Interesdunaren baimena, eskaeran jasotako datuak Eusko Jaurlaritzaren Hezkuntza, Hizkuntza Politika eta Kultura Saileko fitxategi informatizatuetan sartzeko.\n4.– Hezkuntza, Hizkuntza Politika eta Kultura Sailari baimena ematea Zerga Administrazioen edo antzekoen bitartez datuak eskuratzeko, hain zuzen, familiak zer errenta eta ondasun dituen jakiteko, bekaren ondorioetarako.\n2.– Unibertsitateetako zuzendariak ebatziko ditu eskaerak sei hileko epearen barruan, eskaerak aurkezteko azken epea amaitzen denetik aurrera zenbatuta.\n3.– Epe hori igarotzen baldin bada, eta eskaeraren ebazpena jasota ez badago, eskaera ukatu duela joko da, azaroaren 26ko 30/1992 Legeak, Herri Administrazioen Araubide Juridikoarenak eta Administrazio Prozedura Erkidearenak, 44.1 artikuluak ezarritako ondorioetarako. Hala eta guztiz ere, geroago, berariaz ebatz daiteke.\n4.– Deialdi honetara zuzendutako aurrekontua, dena den, handitu egin ahal izango da, baldin eta eskatutako laguntzen zenbateko osoa aurrekontua baino txikiagoa bada eta aurrekontu-baliabideak agortu gabe geratzen badira Hezkuntza, Hizkuntza Politika eta Kultura Sailaren honen edo beste laguntza-programa batzuk bete ondoren. Laguntzak ebatzi baino lehenago aldatu beharko dira kopuru horiek. Kopuru horiek aldatu edo deialdi horietarako funtsak agortzen badira, horren berri emango da Unibertsitate eta Ikerketako sailburuaren ebazpen baten bidez. Azken kasu horretan, deialdi honetarako erabilgarri dauden diru-funtsak amaituz gero, ez da hortik aurrera diru-laguntzarik emango.\n2.– Unibertsitateek eta goi-mailako arte ikasketen eta goi-mailako ikasketen zentroek ere lagunduko dute bekak kudeatzen. Hezkuntza, Hizkuntza Politika eta Kultura Saileko Unibertsitate Zuzendaritzak aplikazio informatiko bat jarriko du parte hartzen duten erakundeen eskura, beka-eskaerak kudeatu eta izapidetzeko.\nb) Aurkeztutako eskaerak eta dokumentazio gehigarria egiaztatuko dute. Behar izanez gero, antzemandako gabeziak edo akatsak zuzentzeko eskatu ahal izango dute, bai eta aurkeztu gabeko dokumentazioa aurkezteko ere.\nd) 2016ko otsailaren 1a baino lehenago, beka eskatu eta eskatutako baldintzak betetzen dituzten eskatzaileen zerrenda bidali beharko dute Unibertsitate Zuzendaritzara; baldintza horiek betetzen ez dituzten eskabideen zerrenda ere bidali behar dute.\n1.– Aurkeztutako eskaerak aztertuko dituzte hautaketa-epaimahaiek, eta beka eman edo ez erabaki. Egindako bileren akten kopiak Unibertsitate Zuzendaritzara bidali behar dituzte, epaimahaiburuaren oniritzia jaso ondoren.\n– Presidentea: unibertsitateko errektoreak izendatutako erretoreordea.\n– Kideak: Hezkuntza, Hizkuntza Politika eta Kultura Saileko bi ordezkari, Unibertsitateetako zuzendariak izendatuak; unibertsitateko bost irakasle, epaimahaiburuak izendatuak; Ikasle-kontseiluko hiru ordezkari, gehienez ere; eta beste pertsona batzuk –ez hiru baino gehiago– epaimahaiburuak beharrezkotzat jotzen baditu.\n3.– Euskal unibertsitate-sistemako unibertsitate pribatuetan, unibertsitatean pertsona bakarreko organo horien eginkizunen baliokideak dituzten pertsonak izango dira hautaketa-epaimahaiaren epaimahaiburu, epaimahaiburuorde eta idazkari. Hezkuntza, Hizkuntza Politika eta Kultura Saileko bi ordezkari, Unibertsitateetako zuzendariak izendatuak, kide arituko dira, eta Hautaketa-epaimahaiaren eraketan parte hartuko dute.\n4.– Euskal Autonomia Erkidegotik kanpo dauden unibertsitateetan, eskaerak hautatzeko, Hezkuntza, Kultura eta Kirol Ministerioaren aginduak xedatzen duenaren arabera sortuko dituzte hautaketa-epaimahaiak (agindu horren bidez egiten da unibertsitateko eta goi-mailako ikasleentzako izaera orokorreko eta mugikortasuneko beken deialdia, 2015-2016 ikasturterako).\n6.– Organo horiek gai horren inguruan duten jarduna egokitu egingo zaio Herri Administrazioen Araubide Juridikoaren eta Administrazio Prozedura Erkidearen azaroaren 26ko 30/1992 Legearen II. idazpuruko II. atalburuan jasotako arauek xedatutakoari.\n1.– Beka-eskarien espedienteak aztertu ondoren, unibertsitateek eta goi-mailako arte-ikasketen eta bestelako ikasketen ikastegiek bekak onartu eta ukatzeko proposamenak bidali beharko dituzte Unibertsitate Zuzendaritzara, Hezkuntza, Hizkuntza Politika eta Kultura Sailak emandako baliabide informatikoen bidez, han prozeduraren izapideak egin ditzaten. Hautaketa-epaimahaiaren akta bidali beharko dute proposamen horrekin batera.\n2.– Egiaztatu ondoren proposamenak prozedurarekin bat datozela eta deialdi honetako baldintzak betetzen dituztela, Unibertsitateetako zuzendariak aginduko du onartu edo ukatzeko proposamenaren berri ematea eskatzaileei, banakako jakinarazpen baten bidez. Onartzeko proposamena bada, bekaren osagaiak eta zenbatekoa adieraziko dira jakinarazpenean. Ukatzeko proposamena bada, ukatzeko arrazoiak adieraziko dira jakinarazpenean.\nEskatzaileak informazio hori kontsultatu ahal izango du Eusko Jaurlaritzaren egoitza elektronikoan: https://www.euskadi.eus/ayuda_subvencion/2015/goi-mailako-beka-orokorra/y22-izapide/eu/\n3.– Jakinarazpena jaso ondoren, proposamenarekin ados ez dauden eskatzaileek alegazioak egin ahalko dizkiote hautaketa-epaimahaiari (matrikula egin duten ikastegiko epaimahaiari), bai eta egokitzat jotzen duten dokumentazioa aurkeztu ere; horretarako, 15 egun natural izango dituzte, jakinarazpena jaso eta biharamunetik aurrera.\n6.– Ebazpen horren kontra, interesdunek gorako errekurtsoa jarri ahal izango diote Hezkuntza eta Ikerketarako sailburuordeari hilabeteko epean, ebazpena jakinarazi eta biharamunetik hasita.\n7.– Prozedura amaitzen denean, Unibertsitateetako zuzendariak aginduko du beka-eskatzaileen zerrendak argitaratzeko unibertsitateetako iragarki-oholetan, bai eta goi-mailako arte-, erlijio- eta militar ikasketetarako ikastegietako iragarki-oholetan ere. Zerrenda horietan azalduko da beka nork jasoko duen.\n1.– Beka emateko ebazpena jakinarazi ondoren, beka hilabeteko epe bakar batean ordainduko da, matrikula-osagaia izan ezik. Beka jasoko duten ikasleei dagozkien prezio publikoen ziurtagiria unibertsitateak aurkeztu beharko du, Unibertsitate Zuzendaritzak zenbateko egokiak ordain ditzan. Hori egin eta gero ordainduko da matrikula-osagaia.\n2.– Agindu honetan zehaztutako beken onuradunek ez dute ordainketarik jasoko, harik eta Euskal Autonomia Erkidegoko Administrazio Orokorrak eta haren erakunde autonomiadunek ematen dituzten izaera bereko laguntzen arloan abian den edozein itzultze- edo zigortze-prozedura amaitu arte, betiere azaroaren 11ko 1/1997 Legegintzako Dekretuak onesten duen Euskal Autonomia Erkidegoko Ogasun Nagusiaren Antolarauei buruzko Testu Bategineko 50.4 artikuluak xedatzen duenari jarraiki.\n2015-2016 ikasturtean unibertsitateko edo goi-mailako ikasketak egiteko beka jasotzen dutenek hau guztia egin behar dute:\ne) Unibertsitate Zuzendaritzari jakinarazi beharko diote helburu bererako laguntzarik jaso duten beste administrazio edo erakunde publiko edo pribatuetatik.\nf) Matrikula ezetsiz gero eta laguntza emateko kontuan hartutako beste edozein baldintza aldatuz gero, Unibertsitate Zuzendaritzari jakinarazi beharko diote.\n1.– Unibertsitateetako zuzendariak, espedienteko interesdunaren entzunaldiaren izapidea egin ondoren, emandako beka kobratzeko eskubidea galdu dela edo, hala badagokio, jasotako zenbatekoak itzuli behar direla eta aplikagarriak diren interesak itzuli beharko direla adieraziko du, Euskal Autonomia Erkidegoko Ogasun Nagusiaren Antolarauei buruzko Legearen 53. artikuluan ezarritakoaren arabera –azaroaren 11ko 1/1997 Legegintzako Dekretuak onartutako Testu Bategina–, honako arrazoi hauek direla-eta:\n2.– Espedientearen izapideak egitean ondorioztatzen bada itzuli egin behar direla jasotako zenbatekoak –eta, behar izanez gero, baita haien legezko interesak ere–, ebazpen bat emango da; ebazpen horrek eduki beharreko informazio guztia izango du, dirua itzuli behar dela deklaratzen duen jakinarazpena jasotzen denetik bi hilabeteko epean zenbateko horiek itzultzeko, beti ere kontuan izanik, abenduaren 17ko 698/1991 Dekretuaren bigarren titulua (698/1991 Dekretua, Euskal Autonomi Elkartearen Aurrekontu Orokorren pentzutan ematen diren diru-laguntzen bermeei eta horiek itzultzeari buruzko erregimen orokorra arautzen duena eta horien kudeaketan parte hartzen duten Izaki Laguntzaileek bete beharreko baldintzak, erregimena eta eginbeharrak ezartzen dituena). Familiaren egoera ekonomikoa oinarrizko baldintza denez bekak emateko, eskatzaileak eta sostengu ekonomikoa ematen diotenek egungo eta bihar-etziko ondasunekin erantzun beharko diote bat eginik Administrazioari, itzulketa horri erantzuteko, legez ezarritako mugapenak salbuetsita.\n2.– Hezkuntza, Hizkuntza Politika eta Kultura Sailak laguntzeko eskatu ahal izango dio Ogasun eta Finantza Sailari, bai eta foru-aldundietako ogasun-sailei edo administrazio publikoko beste edozein organori ere: batetik, zehazteko zer mekanismoren bidez baloratuko den ondoen familien errenta eta ondare erreala diru-laguntzak esleitzeko garaian; eta, bestetik, bekak lortzera bideratutako aitorpenetan gehiago kontrolatzeko iruzurra. Gainera, Hezkuntza, Hizkuntza Politika eta Kultura Sailak erabili ahalko ditu erakunde horietan dauden datuak, familia-unitateko kide konputagarri guztiei buruzkoak, beharrezkotzat jotzen duen guztia egiaztatzeko.\n3.– Eskaera aurkezteak adierazten du baimena ematen zaiola Hezkuntza, Hizkuntza Politika eta Kultura Sailari errentaren eta ondarearen inguruko datuak eskuratzeko edo horiek zerga-administrazioetan daudenekin konparatzeko.\nDatu pertsonalak babesteari buruzko abenduaren 13ko 15/1999 Lege Organikoari eta Datu Pertsonaletarako Jabetza Publikoko Fitxategiei eta Datuak Babesteko Euskal Bulegoa Sortzeari buruzko otsailaren 25eko 2/2004 Legeari jarraituta, deialdi honen izapideetan jasotako datu pertsonalak Unibertsitate Zuzendaritzaren 2 zenbakiko Fitxategian sartuko dira (fitxategi hori, «Unibertsitate-bekak» deiturikoa, jasota dago Hezkuntza, Unibertsitate eta Ikerketako sailburuordearen 2010eko urriaren 4ko Aginduan, Hezkuntza, Hizkuntza Politika eta Kultura Sailaren datu pertsonalen fitxategi jakin batzuk arautzen dituenean).\nDatuak lortu, zuzendu, ezabatu eta aurkatzeko eskubideak Unibertsitate Zuzendaritzan erabili ahal izango dira. Horretarako, honako helbide honetara jo beharko da: Donostia-San Sebastián kalea 1, 01010 Vitoria-Gasteiz.\nBEREN EZAUGARRI FISIKOAK EDO PSIKIKOAK DIRELA-ETA, MUGITZEKO ZAILTASUN BEREZIAK DITUZTEN IKASLEEN GARRAIO-GASTUAK ORDAINTZEKO DIRU-LAGUNTZAK, BALDIN ETA 2015-2016 IKASTURTEAN UNIBERTSITATE-IKASKETAK EDO GOI-MAILAKO BESTE IKASKETA BATZUK EUSKAL AUTONOMIA ERKIDEGOAN EGITEN BADITUZTE\n1.– Hauxe da deialdi honen xedea: beren ezaugarri fisikoak edo psikikoak direla-eta, mugitzeko zailtasun bereziak dituzten ikasleei Euskal Autonomia Erkidegoko ikastegietara lekualdatzeko garraio-gastuak ordaintzeko diru-laguntzak ematea, baldin eta ikasle horiek 2015-2016 ikasturtean unibertsitate-ikasketak, goi-mailako arte-, erlijio- eta militar ikasketak Euskal Autonomia Erkidegoan egiten badituzte. Eta, betiere, baldin eta garraiobide publikoak, haien ezaugarriei egokituta, ezin badituzte erabili; edo garraiobide publikoak erabiltzeko, beste pertsona baten laguntza behar badute, 3. artikuluan ezarritako eskakizunak beteta.\n2.– Laguntza horiek diru-laguntzak dira. Araubide juridikoan aurreikusten ez den guztirako hauxe aplikatuko da: Euskal Autonomia Erkidegoko Herri Ogasun Nagusiaren Antolarauei buruzko Legearen Testu Bategina, azaroaren 11ko 1/1997 Legegintza Dekretuaren bidez onartua, eta batez ere Euskal Autonomia Erkidegoko Herri Administrazioaren laguntzen eta diru-laguntzen erregimenari eta arau-hausteen eta zigorren araubideari buruzko xedapenak.\n2.– Izapidetze elektronikoa ondoko bi hauetan dago araututa: Administrazio Elektronikoari buruzko otsailaren 21eko 21/2012 Dekretuan, eta E-Administraziorako Plataforma Teknologikoa (PLATEA) onartzen duen Informatika eta Telekomunikazioetako zuzendariaren 2006ko otsailaren 9ko Ebazpenean. Eusko Jaurlaritzaren egoitza elektroniko honetan zehazten da nola izapidetu eskabideak, erantzukizunpeko adierazpenak eta gainerako ereduak: https://euskadi.net/ayuda_subvencion/2015/garraio-egokitua/y22-izapide/es\na) Euskal Autonomia Erkidegoko udalerri batean erroldatuta egotea eskaera aurkezten den egunean, eta justifikatzea gutxienez urtebetez EAEn erroldatuta egon direla, eskaerak aurkezteko epe orokorra amaitzen denean.\nb) Foru Aldundiaren Balioespen eta Orientazio Unitateak ziurtatuta edukitzea, eskaera bakoitzaren motaren arabera,\nc) Matrikula egitea eta 2015-2016 ikasturtean modu presentzialean egitea honako ikasketa hauetako bat:\n– Honako titulu ofizial hauek lortzera bideratutakoak: unibertsitateko diplomaduna, arkitekto teknikoa, ingeniari teknikoa, lizentziaduna, arkitektoa eta ingeniaria.\n– Diplomatura, Ingeniaritza Teknikoko edo Arkitektura Teknikoko titulazioetako ikasleek egiten dituzten bigarren zikloko unibertsitate-ikasketak (edo ikasketa horietan sartzeko beharrezko egokitzapen-ikastaroak edo ikastaro osagarriak).\nd) Administrazioak laguntzak eta diru-laguntzak ordaindu ahal izateko, Eusko Jaurlaritzako Ogasun eta Finantza Sailaren Kontrol Ekonomikoko Bulegoaren datu-basean egon behar du eskatzaileak. Hirugarren interesdunaren alta eman edo datuak aldatzeko:\nf) Ez izatea diru-laguntzak edo laguntza publikoak jasotzeko zehapenik zigor- eta administrazio-arloan, eta ez izatea laguntzak jasotzeko legezko debekurik, ezta sexua bereiztearren eragindakorik ere, betiere otsailaren 18ko 4/2005 Legeak, Emakume eta Gizonen Berdintasunari buruzkoak, azken xedapenetatik seigarrenean xedatutakoaren arabera.\ng) Ikasleek ez izatea bekarekin egin nahi dituzten ikasketen maila bereko edo handiagoko titulurik, eta ez betetzea horrelako tituluren bat eskuratzeko legezko baldintzak. Ondorio horietarako, Diplomatura, Ingeniaritza Teknikoko edo Arkitektura Teknikoko titulazioa lortzeko moduan daudenek edo jada lortu dutenek ez dute bekarik lortuko ez gradu-ikasketak egiteko (edo graduari egokitzeko), ezta lizentzia-, ingeniaritza- edo arkitektura-ikasketak egiteko ere, bigarren zikloko ikasketak egin ezean, ikasketa horietan aurretiko titulazio horietatik sartzen baita.\n1.– Diru-laguntza horiek bateragarriak dira beste erakunde batzuek helburu bererako ematen dituztenekin, bai eta 2015-2016 ikasturtean unibertsitateko eta goi-mailako ikasketak egiteko bekekin ere, betiere beken finantziazioa guztira handiegia ez bada.\n2.– Hezkuntza, Hizkuntza Politika eta Kultura Sailak, haien ezaugarri fisikoak edo psikikoak direla-eta, zailtasun bereziak dituzten ikasleei ematen dien lekualdaketa-laguntzaren zenbatekoak ezin izango du benetako kostua gainditu. Laguntza horrek EAEko ikastegietara unibertsitate-ikasketak edo goi-mailako ikasketak egitera joateko gastuak ordaintzen laguntzen die ikasle horiei. Gaindituz gero, diru-laguntzaren zenbatekoa murriztu egingo da lekualdaketaren kostu errealaren % 100era iritsi arte, gehienez.\nEskaerak bitarteko elektronikoen bidez aurkeztu ahalko dira, www.euskadi.net Eusko Jaurlaritzaren egoitza elektronikoan. Eskabideak aurkezteko lekuak izango dira, halaber, Zuzenean herritarrei arreta emateko bulegoak: Bizkaia (Kale Nagusia 85, 48011 Bilbo), Gipuzkoa (Andia 13, 20003 Donostia), eta Araba (Ramiro Maeztu 10 beh., 01008 Vitoria-Gasteiz) edo Euskal Autonomia Erkidegoko Administrazio Orokorraren eta bere erakunde autonomiadunen erregistroen sorrera, antolaketa eta funtzionamenduari buruzko apirilaren 29ko 72/2008 Dekretuak zehaztutako egoitzetako edozein edo Herri Administrazioen Araubide Juridikoaren eta Administrazio Prozedura Erkidearen azaroaren 26ko 30/92 Legearen 38.4. artikuluan adierazten diren tokiak. Era berean, Euskal Autonomia Erkidegoaren Administrazioari zuzendutako idazkiak udal-erregistroetan aurkezteko Eusko Jaurlaritzarekin lankidetza-hitzarmena izenpetu duten udaletan ere aurkez daitezke.\nb) Dagokion foru-aldundiak emandako desgaitasun-ziurtagiria, 3. artikuluan zehaztutako baldintzak egiaztatzen dituena.\nc) 2015-2016 ikasturtean 3. artikuluaren c) ataleko ikasketaren bat egiteko matrikula egin izanaren egiaztagiria.\nd) Txosten bat, honakoa ziurtatuko duena: garraiobide publiko kolektiboak ez direla egokiak eskatzailearen beharretarako, eta ikastegira joateko eta handik etortzeko bide osoan edo zati batean garraio-neurri bereziak behar dituela.\nEskabideak aurkezteko epea 2015eko irailaren 30ean amaituko da.\n1.– Hautaketa-batzorde batek aztertuko ditu espedienteak, eta ebazpen-proposamenak egingo ditu. Unibertsitate Ataleko arduraduna izango da batzordeburua; Unibertsitate Zuzendaritzako bi teknikari, zuzendariak aukeratutakoak, izango dira batzordekideak.\n2.– Hautaketa-batzorde horrek Unibertsitateetako zuzendariari igorriko dio ebazpen-proposamena. Bertan, adieraziko da: alde batetik, zein eskatzailek jasoko duten laguntza, eta zenbateko laguntza jasoko duten; eta, beste batetik, zer eskaerek ez dituzten betetzen ikasle desgaituentzako garraio-laguntza jasotzeko baldintzak, eta zergatik ez.\n1.– Deialdi honetan arautzen den prozedura ebazteko eta jakinarazteko epea, gehienez ere, sei hilabetekoa da. Epe hori Euskal Herriko Agintaritzaren Aldizkarian argitaratu eta hurrengo egunetik aurrera zenbatzen hasiko da. Epe hori igaro ondoren, interesdunei ez bazaie ebazpenik jakinarazi, beka-eskaera ezetsi egin dela joko da, betiere azaroaren 26ko 30/1992 Legeak, Herri Administrazioen Araubide Juridikoarenak eta Administrazio Prozedura Erkidearenak, 44.1 artikuluan arautzen dituen ondorioetarako.\nJakinarazpen elektronikoa Eusko jaurlaritzaren egoitza elektronikoaren «Nire Kudeaketak» atalean ikusi beharko da (https://euskadi.eus/nirekudeaketak). Jakinarazpena bidaltzen denetik hamar egun naturaleko epea igarotzen bada edukira jo gabe, jakinarazpena baztertutzat joko da eta prozedurari jarraiki izapidea egintzat joko da, betiere, ofizioz edo hartzaileak eskatuta, horretara jotzea tekniko edo materialki ezinezkoa dela egiaztatzen ez bada.\n2.– Diru-laguntzaren onuradunek ez dute ordainketarik jasoko, harik eta Euskal Autonomia Erkidegoko Administrazio Orokorrak eta haren erakunde autonomiadunek ematen dituzten izaera bereko laguntzen arloan abian den edozein itzultze- edo zigortze-prozedura amaitu arte, betiere azaroaren 11ko 1/1997 Legegintzako Dekretuak onesten duen Euskal Autonomia Erkidegoko Ogasun Nagusiaren Antolarauei buruzko Testu Bategineko 50.4 artikuluak xedatzen duenari jarraituta.\nEskaerak bitarteko elektronikoen bidez aurkeztu ahalko dira, Eusko Jaurlaritzaren egoitza elektronikoaren «Nire Kudeaketak» atalean (http://www.euskadi.net/nirekudeaketak).\nHalaber, justifikazioak zuzenean toki hauetan ere aurkeztu ahal izango dira: Zuzenean herritarrei arreta emateko bulegoetan: Bizkaia (Kale Nagusia 85, 48011 Bilbo), Gipuzkoa (Andia 13, 20003 Donostia), eta Araba (Ramiro Maeztu 10 beh., 01008 Vitoria-Gasteiz).\nJustifikazioak aurkezteko lekuak izango dira, halaber, Euskal Autonomia Erkidegoko Administrazio Orokorraren eta bere erakunde autonomiadunen erregistroen sorrera, antolaketa eta funtzionamenduari buruzko apirilaren 29ko 72/2008 Dekretuak zehaztutako egoitzetako edozein edo Herri Administrazioen Araubide Juridikoaren eta Administrazio Prozedura Erkidearen azaroaren 26ko 30/92 Legearen 38.4. artikuluan adierazten diren tokiak. Era berean, Euskal Autonomia Erkidegoaren Administrazioari zuzendutako idazkiak udal-erregistroetan aurkezteko Eusko Jaurlaritzarekin lankidetza-hitzarmena izenpetu duten udaletan ere aurkez daitezke.\nHonako hauek dira diru-laguntzaren esleipendunen betebeharrak:\nDatuak lortu, zuzendu, ezabatu eta aurkatzeko eskubideak Unibertsitate Zuzendaritzan erabili ahal izango dira. Horretarako, honako helbide honetara jo beharko da: Donostia-San Sebastián kalea 1; 01010 Vitoria-Gasteiz.\nBIKAINTASUN AKADEMIKOKO BEKAK, ETEKIN HANDIKO UNIBERTSITATE-IKASLEAK AINTZATETSI ETA SARITZEKO 2015-2016 IKASTURTEAN\n1.– Deialdi honen bidez, unibertsitatera lehen aldiz 2015-2016 ikasturtean joaten diren ikasleei zuzendutako bikaintasun akademikoko 40 beka emango dira gehienez, haietako bakoitza 1.000 eurokoa. Honako banaketa hau izango dute, eta, hala dagokionean, ikasleen matrikula bakoitzeko jakintza zientifikoaren adarraren arabera:\na) 35 beka, 2014-2015 ikasturtean batxilergoa amaitu zuten ikasleentzat.\nb) 5 beka, 2014-2015 ikasturtean Goi-mailako Lanbide Heziketako ikasketak amaitu zituzten ikasleentzat, jakintza zientifikoaren adarren artean berdin banatuta.\nBikaintasun-beka eskatzen dutenek 2015-2016 urterako ematen den unibertsitate-beka orokorraren onuradunak izan behar dute.\n1.– Eskatzaileek 2015-2016 ikasturtean matrikulatuta egon behar dute gradu-titulua lortzekoak diren ikasketen plan bateko maila oso batean.\n2.– Jada unibertsitate-ikasketak egiten ari diren eskatzaileek 2014-2015 ikasturtean batez besteko honako nota hauek lortu behar izan dituzte, jakintza zientifikoaren zer adarretan matrikulatu diren:\nBatez besteko nota kalkulatzeko, eskatzaileek 2014-2015 ikasturtean maila oso batean matrikulatuta egon behar izan dute (gutxienez 60 kreditu). Irakasgai bakoitzean lortutako nota haztatuko da, kreditu kopuruaren arabera. Horretarako, honako formula hau aplikatuko da eskaera bakoitzean:\nB = ?(P × Ikk)/Gkk B = Irakasgai bakoitzean lortutako batez besteko notaren haztapenaren emaitzazko balioa.\nGkk = Ikasturtean matrikulatutako kredituen kopurua (ikasturte osoan)\n3.– Unibertsitatera lehenengo aldiz 2015-2016 ikasturtean joan diren eskatzaileei dagokienez:\na) Batxilergoa Espainiako Unibertsitate Sisteman ikasi duten eskatzaileen kasuan, beheragoko formula aplikatuz 9 puntuko nota edo handiagoa lortu izana. Horretarako, Batxilergoko batez besteko nota eta 2015. urteko unibertsitaterako sarbide-probaren fase orokorreko azterketen batez besteko nota hartuko dira kontuan.\nBBHO = 0,6 x BBBN + 0,4 x FOK BBHO: behin betiko lehentasun-ordena.\nb) Batxilergoa atzerriko hezkuntza-sistemen arabera irakasten duten ikastetxeetan ikasi duten eskatzaileen kasuan, Hezkuntza, Kultura eta Kirol Ministerioaren batxiler-tituluaren homologazioa eskuratu behar dute, derrigorrezkoa den kasuetan, baita Espainiako Unibertsitaterako sarbide-agiria ere, 2015eko 9 puntuko kalifikazioa edo handiagoa jasoko da.\nc) Goi-mailako Lanbide Heziketako ikasketak egin dituzten eskatzaileek, goi-mailako prestakuntza-zikloan batez beste 9 puntuko nota edo altuagoa lortu izana 2015ean.\n1.– Beka orokorra eskatzeko eskabidea bete behar da, Agindu honen I. eranskineko 29. artikuluan zehaztu den bezala. Eskabidea Eusko Jaurlaritzako egoitza elektronikotik har daiteke: https://www.euskadi.net/ diru_laguntza/2015/bikaintasun-beka/y22-izapide/eu\n4.– Eskabidea inprimatu ondoren, sinatu egin behar da, eta aurreko paragrafoetan ezarritakoarekin bat, gainerako agiriekin batera entregatu behar da.\nEskabide inprimatua, sinatua eta eguna idatzita duena, eskatutako gainerako agiriekin batera, Eusko Jaurlaritzaren Unibertsitate Zuzendaritzara bidali behar da: Donostia kalea 1, 01010 Vitoria-Gasteiz. Horrez gain, Bizkaiko Herritarrentzako Arreta Zerbitzuko bulegoetan, hots, Zuzenean bulegoetan, ere aurkez daiteke Bizkaian (Bide Nagusia 85, 48011 Bilbo), Gipuzkoan (Andia 13, 20003 Donostia) eta Araban (Ramiro Maeztu 10, etxabea, 01008 Vitoria-Gasteiz).\n1.– Eskatzaileek ikasketak Euskal Autonomia Erkidegoko ikastegietan egiten baldin dituzte, eskabideak aurkezteko epea 2015eko irailaren 30ean bukatuko da.\n2.– Eskatzaileek ikasketak Euskal Autonomia Erkidegokotik kanpoko ikastegietan egiten baldin dituzte, eskabideak aurkezteko epea 2015eko urriaren 15ean bukatuko da.\nUnibertsitatera lehen aldiz 2015-2016 ikasturtean joaten den eskatzaileak, behar bezala sinatutako eskabideaz gain, honako hauek ere aurkeztu beharko ditu:\na) Batxilergoa Espainiako Unibertsitate Sisteman ikasi bada, 2015eko unibertsitaterako sarbide-proba egin izanaren egiaztatze-agiria, unibertsitateak emandakoa, Batxilergoan lortutako batez besteko nota eta proba horren fase orokorrean lortutako batez besteko nota hiru dezimalekin eta biribildu gabe.\nb) Batxilergoa atzerriko hezkuntza-sistemen arabera irakasten duten ikastetxeetan ikasi badute, Hezkuntza, Kultura eta Kirol Ministerioaren batxiler-tituluaren homologazioa eskuratu behar dute, derrigorrezkoa bada, baita Espainiako Unibertsitaterako sarbide-agiria ere, Urrutiko Hezkuntzarako Unibertsitate Nazionalak (UHUN) 2015ean emana.\nc) Goi-mailako Lanbide Heziketako ikasketak egin baditu, ikastetxeak emandako ziurtagiri akademikoa, non jasotzen den Goi-mailako prestakuntza-zikloko batez besteko nota (2014-2015 ikasturtean amaituta), hiru dezimalekin eta biribildu gabe.\nEskaerak baldintza guztiak betetzen ez baditu, interesdunari 10 eguneko epean zuzenketak egin ditzan emango zaio, Herri Administrazioaren Araubide Juridikoaren eta Administrazio Prozedura Erkidearen azaroaren 26ko 30/1992 Legearen 71.1 artikuluari jarraituta.\na) Interesdunaren baimena, eskaeran jasotako datuak Eusko Jaurlaritzaren Hezkuntza, Hizkuntza Politika eta Kultura Saileko fitxategi informatizatuetan sartzeko.\nc) Hezkuntza, Hizkuntza Politika eta Kultura Sailari baimena ematea Zerga Administrazioen bitartez datuak eskuratzeko, hain zuzen, familiak zer errenta eta ondasun dituen jakiteko, bekaren ondorioetarako.\nUnibertsitate Zuzendaritzak kudeatuko ditu agindu honen bidez arautzen diren bekak.\nHautaketa-batzorde bat eratuko da, zeinak espedienteei dagokienez azterketak eta ebazpen-proposamenak egingo dituen. Unibertsitate Ataleko arduraduna izango da batzordeburua; Unibertsitate Zuzendaritzako bi teknikari, zuzendariak aukeratutakoak, izango dira batzordekideak.\n12. artikulua.– Ebazpen proposamena.\n2.– Hartarako eratutako hautaketa-batzordeak ordenatu egingo ditu eskabideak eta Unibertsitateetako zuzendariari aurkeztuko dio ebazpen-proposamena.\nb) 2014-2015 ikasturtean Eusko Jaurlaritzako Hezkuntza, Unibertsitate eta Ikerketa Sailak emandako Batxilergoko Aparteko Saria lortu duten ikasleek 0,5 puntu erantsiko dizkiote deialdi honen 5. artikuluaren arabera lortutako puntuazioari, eta lortutako guztizko puntuazioa erabiliko da lehentasun-ordena zehazteko.\n3.– Unibertsitateetako zuzendariari helaraziko zaion ebazpen-proposamenak hiru zerrenda izango ditu:\nUnibertsitateetako zuzendariak onartu duen ebazpen-proposamenaren jakinarazpena argitaratuko da Eusko Jaurlaritzaren egoitza elektronikoko iragarki-taulan, honako web-helbide honetan: https://euskadi.net. Horrez gain, Hezkuntza, Hizkuntza Politika eta Kultura Sailaren webgunean ere argitaratuko da: www.hezkuntza.net. Alegazioak aurkezteko 15 egun naturaleko epea hasiko da jakinarazpenaren datatik aurrera.\n1.– Alegazioak aztertu ondoren, epea amaitutakoan eta atzera egiteak onartutakoan, hautaketa-batzordeak, horretarako eratu denak, aurreko artikuluan ezarritakoari jarraituta ordenatuko ditu eskabideak. Unibertsitateetako zuzendariak ebazpena emango du Agindu honen I. eranskinean (2015-2016 ikasturtean unibertsitateko ikasketak eta goi-mailako bestelako ikasketak egiteko bekak) araututako deialdiaren ebazpena emateko epea bukatu eta hiru hilabetera gehienez.\nUnibertsitateetako zuzendariak onartu duen ebazpenaren jakinarazpena argitaratuko da Eusko Jaurlaritzaren egoitza elektronikoko iragarki-taulan, honako web-helbide honetan: https://euskadi.eus. Horrez gain, Hezkuntza, Hizkuntza Politika eta Kultura Sailaren webgunean ere argitaratuko da: www.hezkuntza.net. Prozedura-ebazpen horren aurka, gora jotzeko errekurtsoa aurkeztu ahal izango zaio Unibertsitate eta Ikerketako sailburuordeari, hilabeteko epean, jakinarazpena egin eta hurrengo egunetik zenbatzen hasita.\n2.– Ezarritakoaren aurka egin gabe, egindako jakinarazpenaren abisuak bidali ahal izango dizkie Unibertsitate Zuzendaritzak interesdunei; hartarako, SMS mezuak edo posta elektronikoa erabiliko ditu.\n3.– Deialdia ebazteko ezarritako epea igaro ondoren, interesdunei ez bazaie ebazpenik jakinarazi, beka-eskaera ezetsi egin dela ulertuko da, betiere azaroaren 26ko 30/1992 Legeak, Herri Administrazioen Araubide Juridikoarenak eta Administrazio Prozedura Erkidearenak, 44.1 artikuluak ezarritako ondorioetarako.\n2.– Agindu honetako diru-laguntzen onuradunei ez zaie laguntzarik ordainduko, Euskal Autonomia Erkidegoko Administrazio Orokorrak eta haren erakunde autonomoek emandako izaera bereko laguntzen edo diru-laguntzen esparruan itzultze- edo zehatze-prozeduraren bat izapidetzen ari badira, Euskal Autonomia Erkidegoko Ogasun Nagusiaren Antolarauei buruzko Legearen Testu Bateginak, azaroaren 11ko 1/1997 Legegintza Dekretuaren bidez onartuak, 50.4 artikuluan xedatutakoari jarraituta.\n15. artikulua.– Onuradunen betebeharrak. Hauexek dira bekadunen betebeharrak:\n1.– Matrikulan hartu dituzten ikasketak egiten jarraitzea 2015-2016 ikasturtean.\n2.– Unibertsitate-ikasketak egiteko edozein administrazio edo erakunde publiko zein pribatutatik lortzen dituen beka edo laguntzen berri ematea Unibertsitate Zuzendaritzari.\n1.– Unibertsitateetako zuzendariak, espedienteko interesdunaren entzunaldiaren izapidea egin ondoren, emandako beka kobratzeko eskubidea galdu dela edo, hala badagokio, jasotako zenbatekoak itzuli behar direla eta aplikagarriak diren interesak itzuli beharko direla adieraziko du, Euskal Autonomia Erkidegoko Ogasun Nagusiaren Antolarauei buruzko Legearen 53. artikuluan ezarritakoaren arabera –azaroaren 11ko 1/1997 Legegintzako Dekretuak onartutako Testu Bategina–, honako kasu hauetan:\nDatu pertsonalak babesteari buruzko abenduaren 13ko 15/1999 Lege Organikoari eta Datu Pertsonaletarako Jabetza Publikoko Fitxategiei eta Datuak Babesteko Euskal Bulegoa Sortzeari buruzko otsailaren 25eko 2/2004 Legeari jarraikiz, deialdi honen izapideetan jasotako datu pertsonalak Unibertsitate Zuzendaritzaren 2 zenbakiko Fitxategian sartuko dira (fitxategi hori Hezkuntza, Unibertsitate eta Ikerketa Sailaren datu pertsonalen fitxategi jakin batzuk arautzen dituen Hezkuntza, Hizkuntza Politika eta Kulturako sailburuaren 2010eko urriaren 4ko Aginduan jasota dago).


Prezio onena soldatutako alanbre sare-errodadura makina, Kaiola seam welder diametroa 500-2000 mm indartzeko - Jxmachinery.com\nCNC altzairuzko kaiola soldatzeko makina Pila kaiola prozesatu dezake automatikoki 12 m-27 m. Eraikuntzarako baldintzapean, latitudearen barrak disko biribilean finkatutako mahuketan sartuko dira, luzerako zirkulu-haria erostea eta latitudearen barratik bat soldatuz. barrak inguruan barraren inguruan, diskoan mugitzen denean, ere biratzen ari da, eta gero pila kaiola izango da. Logika programagarriak kontrolagailu bidez kontrolatzen da, potentzia servo motorra egingo da. Gainera, altxatzeko gailu hidraulikoa kaiola azpian dago, soldatzeko pistolak automatikoki funtzionatzeko eskaeren arabera.\nCage Soldadura Makina Automatikoa unitateen eraikuntza-sistemetan diseinatu dira, gure bezeroek malgutasuna izan dezaten banakako interesak eta eskakizunak aintzat hartuz. Bertsio berezia Cage Soldadura Makina Automatikoa indartze kaiola poligonala ere oso ondo saltzen da. Makina honekin, zutabeen eta habeen babeserako kaiola sendoa egin daiteke, baita hormigoi armatuzko elementuak ere, oinarri-pilak eta abar.\nKaiaren diametroa (mm)\nKaiaren luzera (m)\nGehienezko indarraren kaiolen pisua (KG)\nBarra nagusiko diametroa (mm)\nEspiraleko diametroa (mm)\nEspiralezko tartea (mm)\nEtiketatutako potentzia elektrikoa (kw)\nAbiadura oinez (m / min)\nBiratzeko abiadura (r / min)\nDimentsioaren gainetik (L * W * H) (mm)\nSteel kaiola txantiloia


JOCKEYA - Carson McCullers\nJockeya jantokiko atera agertu, lipar batez han egon ondoren barrura sartu eta bazter batean jarri zen geldi, paretaren kontra bizkarra. Beteta zegoen gela, denboraldiko hirugarren eguna baitzen, eta jendez mukuru zeuden hiriko hotel guztiak ere. Jantokian abuztuko arrosa sorta batzuek hostoak erortzen utzi zituzten zamau zurien gainean eta aldameneko tabernatik ahots patarrez marrantatuen doinua iristen zen. Jockeya zain zegoen, bizkarra paretaren kontra, begi zirrikituekin jantokia arakatzen. Gela osoari erreparatu zion, azkenean soa izkinako mahai batera iritsi zen arte, han eserita zeuden hiru gizonengana. Begiratzerakoan, jockeyak kokotsa goratu eta albo batera okertu zuen burua; zurrundu egin zitzaion gorputz txikia eta estutu eskuak, burdinazko kakoen moduko atzamarrak. Halaxe behatu eta itxaron zuen, jantokiko paretaren kontra tenkaturik.\nTxinako seta berdez egindako traje neurrira josia zeraman arratsalde hartan, haur batentzako mozorroaren tamainakoa. Beilegia zen alkandora, pastel koloreko marraduna gorbata. Kapelu gabe zihoan, busti eta tente orraztuta zeuzkan adatsak kopeta gainean. Iharra zuen aurpegia, adinik gabea, grisa. Lokien hutsuneetan itzalak eta ezpainetan irribarre uzkurtua. Handik tarte batera, oharturik zelatatzen zituen hiru gizonetako batek ikusi zuela, ez zuen buruaz agurtu, kokotsa gehiago goratu besterik ez, esku tenkatuko hatz lodia jakaren patrikan kakotzeaz batera.\nIzkinako mahaiko hiru gizonak ziren: entrenatzailea, apustu artekaria eta aberaskilo bat. Entrenatzailea Sylvester zen; kankailua, baldarra, sudur gorria eta begi motel urdinak. Apustuak bideratzen zituena, Simmons. Eta aberaskiloak zaldi bat zeukan Seltzer izenekoa, jockeyak arratsalde hartako lasterketan korriarazia. Whiskia sodarekin edaten ari ziren hirurak, zuriz jantzitako zerbitzari batek afariko plater nagusia ekarri berri zuenean.\nSylvester izan zen jockeya ikusten lehena. Berehala beste alde batera behatu, whiski basoa utzi eta sudur gorriaren punta igurtzi zuen urduri.\n— Bitsy Barlow dago hor —esan zuen—, gelaren beste muturrean. Begira daukagu.\n— Hara! Jockeya —esan zuen aberaskiloak; horma alderantz zegoenez, buelta erdia eman zuen gibelera so egiteko—. Esaiozu etortzeko.\n— Ez, jainkoarren —esan zuen Sylvesterrek.\n— Erotuta dago —esan zuen Simmonsek.\nLehorra zen artekariarena ahotsa, inflexio gabea; jokalari porrokatuaren aurpegia zeukan, beldurra eta diru-gosea, bi horien artean oreka etengabean zuhurki moldatutako espresioa.\n— Ba nik ez nuke halakorik esango —adierazi zuen Sylvesterrek—. Aspalditik ezagutzen dut. Primeran zegoen orain dela sei hilabete arte. Baina horrela segitzen baldin badu, iruditzen zait ez duela beste denboraldi bat iraungo. Ez dut uste.\n— Miamin gertatu zenarengatik da —esan zuen Simmonsek.\n— Zer? —galdetu zuen aberaskiloak.\nSylvesterrek begi kolpe batez jockeya ikusi zuen berriro gelaren bestaldean, ezpain ertzak busti zituen mingain gorri eta mamitsuarekin.\n— Istripu bat. Mutil batek min hartu zuen pistan. Zango bat eta aldaka apurtu zituen. Bitsyren lagun-mina zen. Irlandar bat. Ez zen jockey txarra, hura ere.\n— Lastima —esan zuen aberaskiloak.\n— Bai, lagun hurkoa zen —esan zuen Sylvesterrek—. Hotelean Bitsyren gelan egoten zen beti. Karta jokoan edo bestela lurrean etzanda kirol albisteak elkarrekin irakurtzen.\n— Tira, horrelakoak ere gertatzen dira —esan zuen aberaskiloak.\nSimmons txuleta mozten ari zen. Plater gainean zituen sardearen hortzak eta haien gainean perretxikoak kontuz metatzen saiatzen zen aiztoaz.\n— Erotuta dago —errepikatu zuen—. Izutu egiten nau.\nJantokiko mahai guztiak beteta zeuden. Erdi-erdiko bankete mahaian festa bat ospatzen ari ziren, eta udako tximeleta berdeek bidea aurkitu zuten gau ilunetik etorrita, kandeletako su argiaren inguruan hegan. Blazer eta flanelazko prakez jantzitako bi neska besotik helduta sartu ziren tabernan. Oporretan zen jendearen zalaparta oihartzunak iristen ziren kale nagusitik.\n— Esaten dute abuztuan Saratoga dela munduko hiri aberatsena per capita —Sylvester aberaskiloarengana zuzendu zen—. Zer iruditzen zuri?\n— Ez dakit ba —erantzun zion aberaskiloak—. Baliteke.\nArtoski, Simmonsek ezpain koipetsuak garbitu zituen hatz erakuslearen puntaz.\n— Eta Hollywood zer? Eta Wall Street?\n— Ixo —esan zuen Sylvesterrek—. Guregana etortzen ausartu da.\nPareta utzi eta izkinako mahaira hurbiltzen hasi zen jockeya. Ibilera harroxkoz zetorren, urrats bakoitzean hankak biribilka kulunkatzen, belus gorriko tapizaren gainean takoi kolpe dotoreez. Bidean, bankete mahaian, satin zurizko emakume gizen baten ukalondoa ukitu zuen; jockeya atzera itzuli eta dandy kortesiaz makurtu zen harengana, begiak ia itxita. Jantokiko gela zeharkatu zuenean, aulki bat hartu eta mahaiaren albo batean eseri zen, Sylvesterren eta aberaskiloaren artean, diosal keinurik egin gabe, aurpegi gris eta tinkoa mudatu gabe.\n— Afaldu al duzu? —galdetu zion Sylvesterrek.\n— Afari legea edo —ozena, garratza, argia zen jockeyaren ahotsa.\nSylvesterrek platerean utzi zituen aiztoa eta sardea. Aberaskiloak aldatu egin zuen postura, aulkian trabeska jarri eta hankak gurutzatuta. Zaldiz ibiltzeko prakak zeramatzan, bota zikinak eta jaka marroi maiztua; horixe zuen janzkera lasterketen sasoian, gau eta egun, nahiz eta zaldi gainean inork sekula ikusi ez. Simmonsek afaltzen segitu zuen.\n— Soda xorta bat nahi? —galdetu zion Sylvesterrek—, edo beste zerbait?\nJockeyak ez zuen erantzun. Patrikatik zigarro kaxa urrekara bat atera eta klaska eginez zabaldu zuen. Barruan baziren ale batzuk eta urrezko labana ñimiñoa, zigarroetako bat bitan zatitzeko erabili zuena. Kea atera zionean, mahaiaren ondotik igarotzen ari zen zerbitzariarengana altxatu zuen eskua.\n— Bourbon bat, mesedez.\n— Aizu, mutiko... —esan zuen Sylvesterrek.\n— Ez niri mutiko deitu.\n— Zentzuduna izan zaitez. Badakizu zentzuz portatu behar duzula.\nJockeyak burlaize keinu bat egin zuen ahoaren ezkerraldearekin. Mahai gaineko janari platerei so egin zien, baina berehala altxatu zuen begirada berriro. Aberaskiloak kazuela bat zeukan aurrean, saltsan egindako arrainarekin, perrexil eta guzti. Arrautzak Benedict erara eskatu zituen Sylvesterrek. Zainzuriak ere baziren, artaburu errea gurin freskoarekin eta oliba beltz platertxo bat. Jockeyaren aldeko mahai izkinan patata frijituz betetako erretilua zegoen. Ez zien jakiei berriz behatu, erdian ziren arrosa usaintsuetan finkatu baitzituen begiak.\n— Ez dut uste gogoan izango duzuenik McGuire izeneko bat —bota zuen.\n— Aizu, begira... —esan zion Sylvesterrek.\nBourbona ekarri zuen zerbitzariak, eta jockeya eseri egin zen bere esku txiki, gogor eta maskurtsuez basoa ferekatzen. Eskumuturreko urrezko kateak mahaiaren ertza jotzen zuen. Basoari esku ahurretan buelta batzuk eman ondoren, bat-batean bi hurrupaz edan zuen bourbona. Zakar utzi zuen basoa.\n— Ez, ez dut uste zuen memoria hain luze eta zabala denik —esan zuen.\n— Noski baietz, Bitsy —esan zion Sylvesterrek—. Zergatik mintzatzen zara horrela? Mutilaz hizketan aritu dira gaur ala?\n— Gutun bat jaso dut —esan zuen jockeyak—. Zuk eta biok ezagutzen dugun pertsona kendu egin dute lanpostutik asteazkenean. Zango bat bestea baino bi zentimetro laburrago dauka. Hori da dena.\n— Ados —Sylvesterrek buruaz ezezkoa egin zuen—, jabetzen naiz zer sentitzen duzun.\nJockeyak mahaian barreiatutako platerei erreparatu zien. Arrainetik artora igaro ziren haren begiak, eta azkenean patata frijituen erretilura. Tenkatu egin zitzaion bisaia eta azkar goratu zuen soa berriro. Arrosa apurtu baten petaloa hartu, atzamarren artean marruskatu eta aho zuloan sartu zuen.\nBazkaltzea bukatu zuten entrenatzaileak eta artekariak, baina janaria geratzen zen plateretan. Aberaskiloak bere ur basoan garbitu zituen atzamar koipeztuak eta zapiarekin lehortu zituen gero.\n— Hara! —esan zuen jockeyak—. Norbaitek nahi al du zerbait gehiago? Edo agian berriz eskatzeko asmoa duzue? Jaunak, beste txuleta bat, edo...?\n— Mesedez —esan zuen Sylvesterrek—. Zentzuduna izan zaitez. Gora joan behar zenuke, ezta?\n— Bai, gora joan behar nuke, ezta? —esan zuen jockeyak.\nHaren ahots mehea are zoliagoa bilakatu zen, histeriaren auhen zorrotza.\n— Gora joan behar al nuke?, nire gela madarikatura, eta bueltak eman han eta gutunak idatzi eta ohean sartu mutil zintzo bati dagokion bezala. Ezta...? —aulkia atzera bultzatu eta jaiki egin zen—. Utikan! —esan zuen—. Utikan denak! Edateko zerbait nahi dut.\n— Ohartarazi behar dizut, zure herioa besterik ez dakarrela horrek —esan zion Sylvesterrek—. Badakizu kalte egiten dizula. Hainbeste badakizu.\nJantokia zeharkatu eta tabernan sartu zen jockeya. Manhattan bat eskatu zuen, eta Sylvesterrek urrutitik so egiten zion, han zutik, takoiak juntu, gorputza berunezko soldaduarena bezain zurrun, hatz tipia kanporantz eutsiz koktelari eta astiro edaten.\n— Erotuta dago —esan zuen Simmonsek—. Lehen ere esan dizuet.\nAberaskiloari mintzatu zitzaion Sylvester:\n— Arkume txuleta bat jaten baldin badu, haren forma nabaritzen zaio sabelean ordubete geroago. Ezin ditu gauzak digeritu. Berrogeita hamar kilo besterik ez da. Kilo bat gizendu da Miamitik etorri ginenetik.\n— Jockey batek ez du edan behar —esan zuen aberaskiloak.\n— Janariek ez dute asetzen, eta ezin ditu digeritu. Arkume txuleta bat janez gero, sabelean ikusiko diozu, eta ez zaio handik jaitsiko.\nJockeyak bere Manhattana edan zuen. Osorik irentsi, barruko gerezia atzamar lodiaz zanpatu eta aparte utzi zuen kopa. Blazer eta prakez jantzitako neska biak ezkerretan zeuzkan, tente bata besteri begira, eta tabernaren beste muturrean txartel saltzaile pare bat eztabaidan hasi zen ea zein ote den munduko mendi garaiena. Denak zeuden konpainia onean; gau hartan inor ez zegoen bakarrik edaten. Jockeyak 50 dolarreko billete berri batekin ordaindu zuen eta ez zion arretarik ipini kanbioari.\nJantokira itzuli zen, hiru gizonak zeuden mahaira, baina bera ez zen eseri.\n— Ez, zuen memoria hain ona dela sinisten ez naiz ausartzen —esan zuen.\nHorren txikia zen, gerriaren parean baitzeukan mahaia, eta esku gihartsuez ertzetatik heldu zionean ez zuen makurtu beharrik ere izan.\n— Ez, zuek lanpetuegi zaudete restaurantetan afariak irensten. Eta zu ere bai...\n— Benetan —erregutu zion Sylvesterrek—, zentzuz portatu behar duzu.\n— Zentzuz! Zentzuz! —dardara egin zuen jockeyaren aurpegi grisak, eta gero isekazko irribarre izoztu bat azaldu zitzaion.\nPlaterak balantzaka jarri arte astindu zuen mahaia, eta ematen zuen irauli ere egin behar zuela. Baina gelditu egin zen halako batean. Aldamenean zeukan erretilura eraman zuen eskua eta patxada handiz patata frijitu eskukada bat sartu zuen ahoan. Astiro mastekatu zuen, goiko ezpaina bihurrituz. Ondoren, jiratu egin zen eta zoruko tapiz gorri leunaren gainera bota zuen ahoko ore lirdingatsua.\n— Libertinoak! —garrasi egin zuen ahots mehe eta pitzatuaz; ahoan erabili zuen hitz hura, gustuko zaporea balu bezala—. Libertinoak! —errepikatu zuen, eta buelta erdia emanda alde egin zuen harrokeria tentearekin jantokitik lekora.\nSylvesterrek bere sorbalda pisu eta erorietako bat altxatu zuen. Zamau gainean isuritako ur poxi bat lehortu zuen aberaskiloak. Eta ez zuten hitzik egin, zerbitzaria platerak jasotzera etorri zen arte.


Euskerabili: MATUSALEN BAINO ZAHARRAGOAK\nMATUSALEN BAINO ZAHARRAGOAK\nOsasuntsu bizi nahi dut, sikiera Jainkoak bere ondora eraman arte. Bizitza luzatzen eta luzatzen ari gara, baina ez dakigu, neurri berean, bizitza horren kalitatea handitzen ari garen. Gero eta zaharragoak izan ahal gara, baina batzuetan ez dakigu zertarako.\nNoiz arte bizi nahi duzue?\nNoiz arte bizi ahalko gara, zuen ustez?\nZer duzue nahiago bizitza ona baina laburra ala luzeagoa eta ez oso ona?\nNola irudikatzen duzue zuen zahartzaroa?\nEgilea: EUSKERABILI EUSKAL ordua: 0:39\nni nahiago dut bizitza ona eduki dut.\nbaina orain gaztea naiz zaharragoa izango naizenean, ez dakit, zer eduki , bizitza ona ala luzeagoa.ondo egoten banaiz , bizitza luzeagoa edukiko dut , baina txarra nago, bukatu nahi dut.\njendea dena nahi dute.\nMiguel S. 1ºA\nEgia da gero eta zaharrago dagola gizartea. Dirudienez, gero eta gehiago zaintzen dugu gure gorputza, horregatik, hain luzea da gure bizitza. Ondo legoke ahal daitekeen luzea bizitzea, hau da, badakigu gauzak onak zein txarrak egoten direna, baina horrela da bizitza. Ez dakigu inoiz nola igaroko garen, orduan, badaezpada, hobeto denbora luzea bizitzea, ezta?\nNik asko bizi nahi dut , baina osasun ona badaukat , eta pozik egoten banaiz .Nire iritzian etorkizunean asko biziko, da duela barru medikuntza hobeto izango delako.\nNik dudarik gabe nahiago dut bizitza ona nahiz eta laburra izan , hori dela eta oso pozik egongo naiz urte horiek.\nNik ez dut inoiz pensatu nola izango den nire zahartzaro , nire ustez garrantzitsuena da orain pasatzen zaidana .\nOrain jadanik ez naiz gaztea baina urte asko bizi izango nahi dut,gutxi gorabera ehun urte,ez ditu gauza asko ikusi.Urte hauetan dauzkadenean pote bat hartzen ikusiko dut baina lagun gutxiekin,seguru.Bizia ederra da eta urte asko bizi nahi dut,ezta?\nZenbat urte bizi den persona bat garai eta jaioterri konkretu batean bizitzaren itxaropena da. Bereizten da gizonen eta emakume artean. Oso garrantzitsua da nola medikutzaren kalitatea, garbitasuna diren eta gerra dagoen a la ez ere bai. Gaur egun ez da ezer hil bortitxari buruz aipatzen.\nMunduko batez beztekoa 66 urtekoa da (2005). Europan eta Iparramerikan 73 urtekoa da baina Afrikan eta Asian 61 eta 55 urtekoak dira bakoitzari. Handiena Andorrakoa da eta bere bizitzaren itxaropena 83 urtekoa da.\nNik bizi luze bat nahi dut, baina ez hain luzea. Familia badaukat, seme-alaba eta agian ilobak, haiekin bizi nahi dut eta, horrela, nire bilobak handitzen ikusi ahal dut.\nEgia da gaur egun gure bizitza luzatzen ari dela, hau horrela da aurrerapen teknologiko asko daudelako eta orain lehen baino gehigo zaintzen arduratzen dugulako. Orduan, gure bizitza luzeagoa izango da.\nNik beti esan dut 120 urte arte bizi nahi dudala. Baina nahiago dut bizitza ona luzea baino. Eta bizitzak ona egoteko, familiarekin eta osasunarekin izan behar du.\nNire ustez, azken urtetan jendea gehiago bizi da, baina datorren urtetan jendea ezin da gehiago bizi, gure bizitza sendentariago delako eta janari kaltegarri gehiago jaten dugulako.\nNire aiton-amonak oso gazteak hil ziren, eta guztiek minbizi bat zeukatelako. Hau dela eta, gaurko tratamenduak ondo iruditzen zaizkit, gaur egun, batez ere, garaiz harrapatzen badigute, askotan aukera asko izango ditugu.\nBestalde, nire ustez, bizitza oso motza da eta batzuetan behaztopa asko ditugu. Beti ezin da ona izan. Eta, konturatzen zarenean, ia joan da.\nHorregatik, medikuntzak urte gehiago eman ahal badizkigu, ongi etorriak!\nBehin irakurri nuen egoera batek beldurtzen gaituenean, egoera horretan sartuta geure burua irudikatzea dela gauzarik onena beldur hori desagertarazteko. Helburua da arazoa konpontzeko ea zer egingo ote genuke pentsatzea eta, horrela, uste izatekoa da jadanik ez dugula hainbesteko beldurra izango. Beraz, bakarrik, gaixorik eta erdi alkoholizatuta zahartzaroan amaituko naizela susmatzen dudanez gero, horri pentsatzeari ematen diot, ea lagungarria dakidakeen.\nBeno, hasteko esan behar dut heriotza beldur asko eman zaidala. Horregatik urte asko bizi nahi dut. Ehun urte gutxi gora behera. Egia esateko ez dakit zenbat urte bizi ahalgo garen, baina nire ustez laurogeita hamarrak arte. Ez dakit zer nahiago dudan. Onena da bizitza ona eta luzea edukitzea baina hori ez dago beti gure eskuetan.\nEz dut nire zahartzaroa irudikatzen. Oraindik gaztea naiz eta arazo baino handiagoak dauzkat zahartzaroan pentsatzeko.\nNiri ez zait gai hauetas hitz egitea gustatzen. Ez dut honetaz pentsatu nahi.\nBakarrik esango dut bizitza ona nahiago dudala, laburra ala luzea


Errepresioetatik burujabetzetara: Emakume indigenak gorputz-lur lurraldearen defentsan – Txiapasenalde\nLorena Cabnal, 06 de febrero de 2015 1 comentario\nGaur, lurralde ezberdinetatik, emakume asko lurraldearen defentsan ari gara, gutariko batzuk ageriko ekintzen bidez eta beste batzuk publikoa ez den komunitatetik. Desjabetze-logika patriarkalak gorputza ere kendu digu emakumeoi. Bai bizitzeko, bai gure familiak elikatzeko, bai ereiteko eta laboratzeko eta bai komunitate-bizitza sortzeko kosmoseko elementuekin dugun harremana ere kentzen digute. Emakumeok lur-lurraldea defendatzen dugu, bizitza eta esanahia duen espazio konkretu horren garrantzia ezagutzen dugulako.\nSan Juan Sacatepéquez, Jalapa eta Santa Rosa\nLurralde indigenetan militarismoa nagusitzen denean lurlurralde espazio hau arrisku larrian jartzen da. Jalapa eta Santa Rosan setio-egoera ezarri eta 10 hilabetera, AMISMAXAJ-eko emakumeok publikoki salatu genuen, setio-egoerak iraun zuen bitartean soldaduek erabilitako sexu-indarkeriaren ondorioz, ume ugari jaio zirela. Soldaduek urtebete egon ziren mendialdeko destakamendu militarrean eta sexu-jazarpen, kontrol eta esku-sartze kasuek agerian utzi zuten patriarkatua zapalketa militarraren bidez nola aritzen den. Egoerak eraso frontean kokatu zuen gorputza, izan ere, 8000 soldadu bide bazterretan jarri ziren, emakumeek arropa garbitzen zuten lekuetan, ereiten zuten lekuetan; eskolen aurrean jartzen ziren neskak jazartzeko eta emakume buruzagiak bortxaketarekin mehatxatzen zituzten gauza “latz”etan aritzeagatik.\nBeste zenbait erakundekin batera Setio-egoeran dauden Jalapa eta Santa Rosako emakumeen Giza-Eskubideen egoeraren Egiaztapen Batzordea sortu genuen kasu hauen inguruan informazioa biltzeko asmoz.\nHorrelako kasuak Guatemalako leku askotan errepikatzen dira, esate baterako, San Juan Sacatepéquez-en erresistentzian dauden 12 komunitateetan. Prebentzioegoera bi aldiz luzatu zen eta bertako emakumeek soldadu eta poliziak salatu dituzte, larderia, eraso ezberdinak eta sexu-jazarpena argudiatuz. Emakume horiek esan bezala, etxean ere ez dira seguru sentitzen eta 3.000 salaketa inguru egin dituzte, mehatxuenak, bortxaketa saiakerenak, lapurretenak eta irainenak, besteak beste. Kostuekonomikoa, familiaren nekea, “ez dagokien” gauzetan dauden emakumeen estigmatizazioa eta neke emozional eta espirituala… hauek dira emakume hauek babes ezaren aurrean pairatzen dituzten efektuak.\nPatriarkatuak, neoliberalismoa eta gorputza lurralde gisa\nEnpresen inposizioek sortutako egoerak salatzea ohiko borroka historikoei gehitzen zaien borroka berria da. Bestalde, emakumeak erakunde mistoen barruan ere borrokatzen gara, emakume buruzagiak baztertzen dituzten kide batzuen modu patriarkalen kontra, adibidez.\nGorputza lurralde gisa defendatzeari utzi gabe lurra defendatzea, hori da, erresistentzian kide diren gizonek ez bezala, emakumeok dugun borroka. Guztiok lur-lurraldearen defentsan ari bagara ere, borroka horrek, hitz horietan adierazita, ez du emakumeen gorputzen defentsa barne hartzen.\n“Gure gorputz-lur lurraldea ez da saltzen, berreskuratu eta defendatzen da”. Lelo hau lelo-politiko gisa erabiltzen hasi da Xalapán mendiko lurraldearen defentsan, sexuindarkeria eta meatzaritzaren aurkako borrokan. Gero, Guatemalako feminismo komunitarioaren kategoria politiko bilakatzen da. Leloak, gorputza ulertzeko eta sentitzeko modu bat adierazten du, lurralde bizidun historiko gisa. Baina hau inola ere ez dagokio mendebaldeko ikusmolde geografikoari, hots, gorputz-geografiari edo mapari; aitzitik, harreman honen inguruko interpretazio kosmogoniko eta politiko bati dagokio: bizitzaren sarean gorputzak nola diren eta dauden. Aldi berean, kontzeptu honek gorputzen gainean zapalketa ezberdinak, hala nola, patriarkatuaren egituraren eragin historikoak, kolonialismoa, arrazakeria eta kapitalismo neoliberala nola eraiki diren aztertzera eramaten gaitu. Hauek, gorputzak desjabetu dituzte itun eta aginte anitzen bitartez.\nGorputza lurraldetzat jotzeak bizitzaren dimentsio kontziente bat onartzea dakar, Dimentsio horretan ehuntzen da harreman kosmiko osoa. Gorputza leku zehatza da, gure hitza, gure sentimenduak, nahiak eta historia bizi diren lekua. Bere denborazkotasuna du. Eta leku hori antzinakotasunari, orainaldiari eta etorkizuneko belaunaldiei lotzen duten hariak ere baditu.\nKolonizazioa baino lehen gorputzek lurrarekin zuten harremana suntsitu egin zen. Lurra eta gorputzak desjabetzen dituen gizarte- eta lurralde-kontrola ezarri zen eta errepublikak, mugak eta estatuak sortu ziren. Jatorrizko herrien eta, bereziki, emakume indigenen bizitza estatu-nazio kolonialaren botere eta kontrol totalitarioaren menpe jarri zen. Hala, testuinguru horretan jaio ginen eta bizi gara maia eta xinka herriak eta Abya Yalako beste hainbat herri; baita emakume guztiak ere: indigenak, afrikar jatorrizkoak, mestizoak, migranteak edo gure lurralde- eta politika-identitateak zeinahi ere diren.\nGorputza bizitzarako berreskuratzea erabat pertsonala, konzientea eta askatzailea den ekintza da eta gure burua egunero birsortzera eta pasioz, intentsitatez eta kolorez bizitzera bultzatzen gaitu. Egunerokoan, gorputza zapalketa hauen kontra energiaz borrokatzeko tresna dugu, poza berreskuratuz baina sumina galdu gabe. Hala, bada, jarrera honek gorputzak borrokatzen duen sistema bera asaldatzen du.\nGure gorputzak defentsa-mekanismoak erabiltzen ditu gure bizitza arriskuan jarri duten gertaerak ez gogoratzeko. Baina sendabidean, inkontziente sakonerako bide ibil dezakegu mina, errua, lotsa, beldurra, izua, lesbofoia eta homofobia, etab. askatzeko. Gure sentimenduetatik hitz egitea eta barneratutako zapalketak sendatzea despatriarkalizazio eta deskolonizazio ekintza da.\nGure gorputzak ahaztu gabe lur-lurraldearen defentsan irautea itxaropena pizten duen ekintza politikoa da. Hala, ekintza honek mundu berri baten eraikuntzan laguntzera bultzatuko ditu etorkizuneko belaunaldiak, zapalkuntzatik askaziora ibiliz. Garapen-eredu arriskutsu honen erdian guk sumina galdu gabe poza aldarrikatzeko energia izateak sistema bera aztoratzen du.\nLorena Cabnal, q’eqchi’ – xinka maia,\nfeminista komunitarioa (AMISMAXAJ, Guatemala).\nEn castellano: “De las opresiones a las emancipaciones: Mujeres indígenas en defensa del territorio cuerpo-tierra”\nSanta María Xalapán Jalapako Emakume Indigenen Elkartea (AMISMAXAJ) Xalapáneko mendiko bihotzean sortutako erakundea da, hain zuzen, Los Izotes herrixkan. 2003n sortu eta 2004an elkarte bihurtu zen. Sortu zenetik xinka emakumeen defentsan aritu da, hauen kontrako indarkeriaren eta, bereziki, sexu.indarkeriaren aurrean. Era berean, arbasoen lurraldearen defentsan ere aritu da, metalen meatzaritzaren kontra borrokatuz Jalapako departamenduan, eta xinka herria nazio-mailan eta nazioartean ezagutzera ematen lagundu du. 2007an, feminista gisa aurkezten dute euren burua publikoki eta 2010an, jatorrizko emakumeengandik sortutako askazio-proposamen batekin komunitate-feminismoa aldarrikatzen dute. Nazioarteko eztabaida feministari berezko kategoria eta kontzeptuak eskaini dizkiote euren sentimenduetatik interpretatzeko eta zapalkuntzak gorputzetik eta lurretik pentsatzeko. Era berean, euren ikuspuntutik interpretazio-edukia ere eskaini diote “gorputz-lur lurraldea berreskuratzea eta defendatzea” leloari.\nBatzorde hau 23 emakume erakunde feminista eta indigenek osatu zuten emakumeen giza eskubideen urraketa larriei segimendua emateko. 2013Ko maiatzaren 23an prentsaurreko bat egin zen emakumeen egoera salatzeko. Segurtasun neurri gisa, prentsaurrekoa giza eskubideen defendatzaileen babeserako nazioarteko erakundeen laguntzarekin egin zen.\nBy Lumaltik|2016-12-10T13:47:26+00:00diciembre 10th, 2016|Artículos|